**ΠΑΡΑΡΤΗΜΑ Α**

**ΠΡΟΤΥΠΗ**

**ΣΥΜΒΑΣΗ ΠΛΑΙΣΙΟ ΓΙΑ ΤΗ ΜΕΤΑΦΟΡΑ ΦΥΣΙΚΟΥ ΑΕΡΙΟΥ**

**ΠΕΡΙΕΧΟΜΕΝΑ**

**Άρθρο 1. Αντικείμενο 3**

**Άρθρο 2. Συμβατική Διάρκεια 4**

**Άρθρο 3. Υποχρεώσεις Συμβαλλομένων Μερών 5**

**Άρθρο 4. Τιμολόγηση και Πληρωμές 5**

**Άρθρο 5. Μετρήσεις και Δοκιμές 7**

**Άρθρο 6. Ευθύνη των Συμβαλλομένων Μερών 7**

**Άρθρο 7. Ανωτέρα Βία 8**

**Άρθρο 8. Εγγυήσεις 9**

**Άρθρο 9. Υποκατάσταση 15**

**Άρθρο 10. Λύση − Καταγγελία 16**

**Άρθρο 11. Υποχρέωση Εχεμύθειας 16**

**Άρθρο 12. Εφαρμοστέο Δίκαιο − Επίλυση Διαφορών − Δωσιδικία 17**

**Άρθρο 13. Τροποποιήσεις Σύμβασης 18**

**Άρθρο 14. Τελικοί Όροι 18**

**ΠΑΡΑΡΤΗΜΑ 1 - ΥΠΟΔΕΙΓΜΑ ΑΙΤΗΣΗΣ ΣΥΝΑΨΗΣ ΣΥΜΒΑΣΗΣ ΠΛΑΙΣΙΟ ΓΙΑ ΤΗ ΜΕΤΑΦΟΡΑ ΦΥΣΙΚΟΥ ΑΕΡΙΟΥ 20**

**ΠΑΡΑΡΤΗΜΑ 2 - ΥΠΟΔΕΙΓΜΑ ΑΙΤΗΣΗΣ ΠΑΡΟΧΗΣ ΥΠΗΡΕΣΙΩΝ ΜΕΤΑΦΟΡΑΣ ΦΥΣΙΚΟΥ ΑΕΡΙΟΥ ΣΕ ΑΔΙΑΛΕΙΠΤΗ ΒΑΣΗ 23**

**ΠΑΡΑΡΤΗΜΑ 3 - ΥΠΟΔΕΙΓΜΑ ΑΙΤΗΣΗ ΠΑΡΟΧΗΣ ΥΠΗΡΕΣΙΩΝ ΜΕΤΑΦΟΡΑΣ ΦΥΣΙΚΟΥ ΑΕΡΙΟΥ ΣΕ ΔΙΑΚΟΠΤΟΜΕΝΗ ΒΑΣΗ 26**

**ΠΑΡΑΡΤΗΜΑ 4 - ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΑΟΡΙΣΤΟΥ ΧΡΟΝΟΥ 29**

**ΠΑΡΑΡΤΗΜΑ 5 - ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΟΡΙΣΜΕΝΟΥ ΧΡΟΝΟΥ 31**Αριθμός Σύμβασης: …..

Στην Αθήνα, σήμερα την …………………………του έτους ……... μεταξύ των κάτωθι Συμβαλλομένων Μερών, ήτοι:

α) αφενός της ανώνυμης εταιρίας με την επωνυμία «ΔΙΑΧΕΙΡΙΣΤΗΣ ΕΘΝΙΚΟΥ ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ ΑΝΩΝΥΜΗ ΕΤΑΙΡΙΑ» και τον διακριτικό τίτλο «Δ.Ε.Σ.Φ.Α. Α.Ε.», με αριθμό καταχώρησης στο Γενικό Εμπορικό Μητρώο ………………….., η οποία εδρεύει στ.. …………, επί της …………., με ΑΦΜ …………….., ΔΟΥ ΦΑΕ ΑΘΗΝΩΝ, εκπροσωπείται νόμιμα για την υπογραφή της παρούσας δυνάμει του υπ’ αριθμ. …….……. πρακτικού του Διοικητικού Συμβουλίου της από τον ………….. κάτοικο ………………………, οδός ……… ………………… αριθμ. …… …………, κάτοχο του υπ’ αριθμ. ……… ………. δελτίου αστυνομικής ταυτότητας, το οποίο εκδόθηκε από ……………….. με ΑΦΜ: ………………… Δ.Ο.Υ. …………., / της ………………….. και καλείται στο εξής «Διαχειριστής» και

β) αφετέρου της εταιρίας με την επωνυμία «…………………» και τον διακριτικό τίτλο «……………….»,με αριθμό καταχώρησης στο Γενικό Εμπορικό Μητρώο …………………..,η οποία εδρεύει στον δήμο ………….., έχει ΑΦΜ: ………………, ΔΟΥ ……………., εκπροσωπείται νόμιμα για την υπογραφή της παρούσας Σύμβασης από τον …...............……………… …………………… …….., δυνάμει του …………… ……………, κάτοικο ………………………, οδός ……… ………………… αριθμ. …… …………, κάτοχο του υπ’ αριθμ. ……… ………. δελτίου αστυνομικής ταυτότητας, το οποίο εκδόθηκε από ……………….. με ΑΦΜ: ………………… Δ.Ο.Υ. …………., / της ………………….. και καλείται στο εξής «Χρήστης Μεταφοράς» και από κοινού «Συμβαλλόμενοι»,

και λαμβάνοντας υπόψη ότι η αφετέρoυ συμβαλλόμενη εταιρεία:

α. είναι εγγεγραμμένη στο Μητρώο Χρηστών του Εθνικού Συστήματος Φυσικού Αερίου (εφεξής ΕΣΦΑ) δυνάμει της με αριθμό …… απόφασης της Ρυθμιστικής Αρχής Ενέργειας (εφεξής ΡΑΕ), και

β. υπέβαλε την με αριθμό πρωτοκόλλου ………….. Αίτηση Σύναψης Σύμβασης Πλαίσιο Μεταφοράς Φυσικού Αερίου (εφεξής «Αίτηση Σύναψης Σύμβασης Μεταφοράς») σύμφωνα με το υπόδειγμα του Παραρτήματος 1 της Πρότυπης Σύμβασης Μεταφοράς, η οποία έγινε δεκτή από το Διαχειριστή σύμφωνα με τις διατάξεις του Κώδικα Διαχείρισης του Εθνικού Συστήματος Φυσικού Αερίου (εφεξής «Κώδικας»).

συμφωνήθηκαν, συνομολογήθηκαν και έγιναν αμοιβαία δεκτά τα ακόλουθα:

**Άρθρο 1. Αντικείμενο**

**1.** Αντικείμενο της Σύμβασης Μεταφοράς (εφεξής «Σύμβαση») είναι η παροχή από τον Διαχειριστή προς τον Χρήστη Μεταφοράς Υπηρεσιών Μεταφοράς σε Αδιάλειπτη Βάση, Υπηρεσιών Μεταφοράς Φυσικού Αερίου σε Διακοπτόμενη Βάση καθώς και λοιπών υπηρεσιών σύμφωνα με τα ειδικότερα οριζόμενα στα Κεφάλαια [2], [2Α], [2Β] και [3] του Κώδικα.

**2.** Με την επιφύλαξη της περίπτωσης δέσμευσης Μεταφορικής Ικανότητας σε Σημείο Δημοπράτησης, προς τον σκοπό αυτό, ο Χρήστης Μεταφοράς υποβάλλει στον Διαχειριστή Αίτηση Παροχής Υπηρεσιών Μεταφοράς σε Αδιάλειπτη Βάση (εφεξής «Αίτηση Αδιάλειπτων Υπηρεσιών») ή/και Αίτηση Παροχής Υπηρεσιών Μεταφοράς σε Διακοπτόμενη Βάση (εφεξής «Αίτηση Διακοπτόμενων Υπηρεσιών»), σύμφωνα με τα υποδείγματα των Παραρτημάτων 2 και 3 της παρούσας Σύμβασης, κατά περίπτωση. Για την υποβολή Αίτησης Αδιάλειπτων ή Διακοπτόμενων Υπηρεσιών καθώς και για τη διενέργεια κάθε πράξης που προβλέπεται στο πλαίσιο λειτουργίας της Σύμβασης σύμφωνα με τον Κώδικα και την οικεία νομοθεσία, ο Χρήστης Μεταφοράς χορηγεί νομίμως ειδική προς τούτο εξουσιοδότηση σε εκπρόσωπό του χωρίς περιορισμό ως προς το ύψος των αναλαμβανόμενων οικονομικών υποχρεώσεων.

Αίτηση Παροχής Αδιάλειπτων Υπηρεσιών ή Αίτηση Διακοπτόμενων Υπηρεσιών, η οποία πληροί τους όρους της Σύμβασης και τις προϋποθέσεις των οικείων διατάξεων της κείμενης νομοθεσίας, γίνεται αποδεκτή από τον Διαχειριστή (εφεξής «Εγκεκριμένη Αίτηση») άλλως απορρίπτεται αιτιολογημένα, η δε πράξη απόρριψης κοινοποιείται στη ΡΑΕ.

Στην περίπτωση δέσμευσης Μεταφορικής Ικανότητας σε Σημείο Δημοπράτησης, ο Χρήστης Μεταφοράς υποχρεούται να συνάψει σύμβαση (Network User Member Agreement) με τον λειτουργό του ηλεκτρονικού υπόβαθρου δέσμευσης Μεταφορικής Ικανότητας (Capacity Booking Platform), που του υποδεικνύει ο Διαχειριστής, προκειμένου να αποκτήσει πρόσβαση σε αυτό. Στην περίπτωση αυτή, ο Χρήστης Μεταφοράς υποχρεούται και έναντι του Διαχειριστή να τηρεί και δεσμεύεται όχι μόνο από τους όρους της ανωτέρω σύμβασης αλλά και από τους κανόνες που προβλέπονται στους Κανόνες Δέσμευσης Δυναμικότητας (Capacity Booking Rules) του εν λόγω ηλεκτρονικού υπόβαθρου και στο Εγχειρίδιο Διεξαγωγής Δημοπρασιών , σύμφωνα με τις οικείες διατάξεις του άρθρου 20Θ του Κώδικα. Το περιεχόμενο της σύμβασης πρόσβασης και οι ανωτέρω κανόνες δημοσιεύονται στην ιστοσελίδα του ηλεκτρονικού υπόβαθρου δέσμευσης Μεταφορικής Ικανότητας. Σε κάθε περίπτωση εφαρμόζονται οι όροι της παρούσας Σύμβασης και οι διατάξεις του Κώδικα και του Κανονισμού (ΕΕ) αριθμ. 984/2013.

**3.** Εγκεκριμένες Αιτήσεις Αδιάλειπτων Υπηρεσιών και Διακοπτόμενων Υπηρεσιών ανακαλούνται μόνο για σπουδαίο λόγο και μόνο κατόπιν συμφωνίας με τον Διαχειριστή, σύμφωνα με τα προβλεπόμενα στην παράγραφο 1 του άρθρου 13 της παρούσας Σύμβασης.

**4.** Αναπόσπαστα και αδιαίρετα τμήματα της παρούσας Σύμβασης αποτελούν τα Παραρτήματα αυτής.

**5.** Εάν δεν προβλέπεται άλλως, οι όροι που χρησιμοποιούνται στη Σύμβαση, έχουν την έννοια που τους αποδίδεται στο Ν. 4001/2011 (εφεξής «Νόμος») στον Κώδικα και στον Κανονισμό Τιμολόγησης Βασικών Δραστηριοτήτων του ΕΣΦΑ (εφεξής «Κανονισμός Τιμολόγησης»).

**Άρθρο 2. Διάρκεια**

1. Η παρούσα Σύμβαση είναι αορίστου διάρκειας άρχεται την ……………….. και ισχύει έως ότου λυθεί ή καταγγελθεί σύμφωνα με τα προβλεπόμενα στο άρθρο [10] αυτής.

2. Με την επιφύλαξη των διατάξεων του άρθρου [10] της Σύμβασης, η ημερομηνία έναρξης και η ημερομηνία λήξης των παρεχομένων υπηρεσιών του άρθρου [1] της Σύμβασης καθορίζονται στην οικεία κάθε φορά Εγκεκριμένη Αίτηση σύμφωνα και με τα ειδικότερα οριζόμενα στο άρθρο [8] του Κώδικα για τις Υπηρεσίες Μεταφοράς σε Αδιάλειπτη Βάση και στο άρθρο [20Γ] του Κώδικα για τις Υπηρεσίες Μεταφοράς σε Διακοπτόμενη Βάση.

**Άρθρο 3. Υποχρεώσεις Συμβαλλομένων Μερών**

**1.** ΟΔιαχειριστής υποχρεούται να παρέχει στον Χρήστη Μεταφοράς τις υπηρεσίες, που καθορίζονται στο άρθρο [1] της Σύμβασης, σύμφωνα με τους όρους της Σύμβασης και τα στοιχεία της εκάστοτε Εγκεκριμένης Αίτησης κατά τον πλέον οικονομικό, διαφανή και άμεσο τρόπο, χωρίς διακρίσεις μεταξύ των Χρηστών Μεταφοράς. Ειδικότερα, ο Διαχειριστής παραλαμβάνει Φυσικό Αέριο από τον Χρήστη Μεταφοράς σε Σημείο Εισόδου, Σημείο Εισόδου Αντίστροφης Ροής και στο Εικονικό Σημείο Δηλώσεων , και παραδίδει Φυσικό Αέριο που πληροί τις Συνθήκες Παραλαβής Φυσικού Αερίου σε Σημείο Εξόδου, Σημείο Εξόδου Αντίστροφης Ροής και στο Εικονικό Σημείο Δηλώσεων (εφεξής ΕΣΔ) με εξαίρεση τις περιπτώσεις κατά τις οποίες ο Διαχειριστής απαλλάσσεται ολικώς ή μερικώς από τη σχετική υποχρέωσή του σύμφωνα με τη Σύμβαση και τον Κώδικα.

**2.** Ο Χρήστης Μεταφοράς οφείλει να παραδίδει στον Διαχειριστή, σε Σημείο Εισόδου, Σημείο Εισόδου Αντίστροφης Ροής και στο Εικονικό Σημείο Δηλώσεων, Φυσικό Αέριο που πληροί τις Συνθήκες Παράδοσης και φέρει τις Προδιαγραφές Ποιότητας Φυσικού Αερίου που προβλέπονται στον Κώδικα και στην κείμενη νομοθεσία και να εξοφλεί προσηκόντως και εμπροθέσμως τις πάσης φύσεως οικονομικές υποχρεώσεις του έναντι του Διαχειριστή, οι οποίες απορρέουν από τη Σύμβαση, τον Κώδικα και την οικεία νομοθεσία.

**3.** Ρητά συμφωνείται ότι κάθε ζήτημα που δεν ρυθμίζεται με την Σύμβαση, διέπεται από τις διατάξεις του Κώδικα και την οικεία νομοθεσία.

**Άρθρο 4. Τιμολόγηση και Πληρωμές**

**1.** Ο Χρήστης Μεταφοράς υποχρεούται να καταβάλει μηνιαίως στο Διαχειριστή αντάλλαγμα (εφεξής Αμοιβή) για την εκ μέρους του τελευταίου παροχή των συμφωνούμενων, δια της Σύμβασης και κάθε Εγκεκριμένης Αίτησης, υπηρεσιών. Η Αμοιβή υπολογίζεται και τιμολογείται κατά τα προβλεπόμενα στον Κώδικα, στον Κανονισμό Τιμολόγησης, στο Τιμολόγιο Χρήσης του ΕΣΦΑ και στις κατ’ εξουσιοδότηση του Νόμου οικείες διατάξεις. Ρητά συμφωνείται ότι ο Χρήστης Μεταφοράς βαρύνεται με την καταβολή του εκάστοτε αναλογούντος στην ανωτέρω Αμοιβή φόρου, τέλους ή άλλου είδους επιβάρυνσης που τυχόν επιβάλλεται σε αυτόν κατά τα προβλεπόμενα στην κείμενη νομοθεσία. Ο Διαχειριστής οφείλει να καταβάλει μηνιαίως στον Χρήστη Μεταφοράς το ποσό των χρεώσεων που προκύπτουν υπέρ αυτού κατά τα προβλεπόμενα στον Κώδικα, στον Κανονισμό Τιμολόγησης, στο Τιμολόγιο Χρήσης του ΕΣΦΑ και τις κατ’ εξουσιοδότηση του Νόμου οικείες διατάξεις.

**2.** Ο Χρήστης Μεταφοράς αναγνωρίζει ότι η Αμοιβή του Διαχειριστή είναι εύλογη και δίκαιη, τελεί σε αναλογία με την αντιπαροχή, δεν υπόκειται σε περιορισμούς, όρους, αιρέσεις και επιφυλάξεις, συμψηφισμό ή οποιαδήποτε μείωση, με την επιφύλαξη τυχόν αντίθετων προβλέψεων στην κείμενη νομοθεσία.

**3.** Ο Χρήστης Μεταφοράς τιμολογείται σε μηνιαία βάση. Με την επιφύλαξη των οριζομένων στο άρθρο [56] του Κώδικα, η σχετική εκκαθάριση πραγματοποιείται σύμφωνα με τα οριζόμενα στον Κανονισμό Τιμολόγησης και στο Τιμολόγιο Χρήσης ΕΣΦΑ. Το τιμολόγιο κάθε ημερολογιακού μήνα εκδίδεται και αποστέλλεται από τον Διαχειριστή έως την εικοστή (20η) ημερολογιακή ημέρα του αμέσως επόμενου ημερολογιακού μήνα. Ρητά συμφωνείται ότι οι Συμβαλλόμενοι οφείλουν να εκπληρώνουν τις μεταξύ τους οικονομικές υποχρεώσεις, όπως αυτές ορίζονται σε κάθε μηνιαίο τιμολόγιο, έως τη Δήλη Ημέρα Καταβολής. Ως Δήλη Ημέρα Καταβολής καταβολής εκάστου τιμολογίου ορίζεται η δέκατη (10η) εργάσιμη ημέρα από την ημέρα παραλαβής του σώματος του τιμολογίου από τον παραλήπτη αυτού .

**4.** Το τιμολόγιο αναφέρει, σε σχέση µε τον ημερολογιακό μήνα στον οποίο αφορά, αναλυτικά, τουλάχιστον τα ακόλουθα:

α) Τις οικονομικές υποχρεώσεις του Χρήστη Μεταφοράς προς το Διαχειριστή, ως εξής:

1. Την οφειλόμενη από το Χρήστη Μεταφοράς Αμοιβή του Διαχειριστή και διακριτά κάθε χρέωση που προβλέπεται στην παρούσα Σύμβαση ή στις διατάξεις του Κώδικα, του Κανονισμού Τιμολόγησης και του Τιμολογίου Χρήσης ΕΣΦΑ.

(ii) Οποιαδήποτε ανεξόφλητη οφειλή του Χρήστη Μεταφοράς που απορρέει από την παρούσα Σύμβαση και την κείμενη νομοθεσία.

(iii) Tο ποσό κάθε φόρου, τέλους ή άλλου είδους επιβάρυνσης, που επιβάλλεται στον Χρήστη Μεταφοράς κατά τα προβλεπόμενα στην κείμενη νομοθεσία.

(iv) Το συνολικό πληρωτέο από το Χρήστη Μεταφοράς ποσό.

β) Τις οικονομικές υποχρεώσεις του Διαχειριστή προς το Χρήστη Μεταφοράς, ως εξής:

1. Πιστώσεις που απορρέουν από την παρούσα Σύμβαση και την κείμενη νομοθεσία.
2. Οποιαδήποτε ανεξόφλητη οφειλή του Διαχειριστή έναντι του Χρήστη Μεταφοράς που απορρέει από την παρούσα Σύμβαση και την κείμενη νομοθεσία.
3. Τυχόν φόρο, τέλος ή άλλου είδους επιβάρυνση που τυχόν επιβάλλεται στον Διαχειριστή κατά τα προβλεπόμενα στην κείμενη νομοθεσία.
4. Το συνολικό οφειλόμενο από το Διαχειριστή ποσό.

**5.** Σε περίπτωση που ο Χρήστης Μεταφοράς δεν καταβάλει το συνολικό οφειλόμενο ποσό έως την Δήλη Ημέρα Καταβολής, το ποσό αυτό καθίσταται ληξιπρόθεσμο και απαιτητό. Στην περίπτωση αυτή:

α) ο Χρήστης Μεταφοράς οφείλει, εκτός του οφειλόμενου ποσού, και τόκο υπερημερίας υπολογιζόμενο από την επομένη ημέρα της Δήλης Ημέρας Καταβολής με το εκάστοτε καθοριζόμενο από την Τράπεζα της Ελλάδος επιτόκιο υπερημερίας, μέχρι την πλήρη και ολοσχερή εξόφληση του οφειλομένου ποσού.

β) ο Διαχειριστής ενημερώνει με κάθε πρόσφορο μέσο τον Χρήστη Μεταφοράς ότι εάν το οφειλόμενο από αυτόν ποσό δεν εξοφληθεί πλήρως και ολοσχερώς εντός προθεσμίας τριών εργασίμων (3) ημερών από την ανωτέρω ενημέρωση, αναστέλλεται η υποχρέωση του Διαχειριστή να παρέχει, τις συμφωνούμενες με τη Σύμβαση και κάθε Εγκεκριμένη Αίτηση, υπηρεσίες από την επομένη ημέρα παρέλευσης της ανωτέρω προθεσμίας και μέχρι την πλήρη και ολοσχερή εξόφληση, χωρίς άλλη ενημέρωση του Χρήστη Μεταφοράς και χωρίς να υποχρεούται στην καταβολή οποιασδήποτε αποζημίωσης για την παύση της παροχής των ως άνω υπηρεσιών του από το λόγο αυτό.

γ) ο Διαχειριστής δικαιούται να καταγγείλει τη Σύμβαση σύμφωνα με το άρθρο [10] της παρούσας Σύμβασης και

δ) επέρχονται οι, εκ της κείμενης νομοθεσίας, προβλεπόμενες συνέπειες.

**6.** Ρητά συμφωνείται ότι σε περίπτωση κατά την οποία ο Χρήστης Μεταφοράς αμφισβητεί το ύψος των οικονομικών υποχρεώσεων της παραγράφου [4] περίπτωση (α) ή περίπτωση (β), τα ποσά αυτά είναι καταβλητέα, παρά την τυχόν παραπομπή της διαφοράς σε φιλική, διαιτητική ή δικαστική επίλυση κατά τα προβλεπόμενα στο άρθρο [12] της Σύμβασης. Τυχόν αχρεωστήτως καταβληθέντα ή μη πιστούμενα ποσά αποδίδονται εντόκως με το εκάστοτε καθοριζόμενο από την Τράπεζα της Ελλάδος ισχύον επιτόκιο υπερημερίας.

**Άρθρο 5. Μετρήσεις και Δοκιμές**

Κάθε ζήτημα σχετικό με:

α) τη διαδικασία και τη μέθοδο μέτρησης της ποσότητας και της ποιότητας Φυσικού Αερίου το οποίο παραδίδεται σε Σημείο Εισόδου Σημείο Εισόδου Αντίστροφης Ροής ή παραλαμβάνεται από Σημείο Εξόδου Σημείο Εξόδου Αντίστροφης Ροής,

β) τη διαδικασία πρόσβασης του Χρήστη Μεταφοράς στις μετρητικές διατάξεις και

γ) την επίλυση διαφορών μεταξύ των Συμβαλλομένων σε σχέση με τις μετρήσεις,

διέπεται από τις οικείες διατάξεις του Κώδικα και του Κανονισμού Μετρήσεων ΕΣΦΑ.

**Άρθρο 6. Ευθύνη των Συμβαλλομένων Μερών**

**1.** Με την επιφύλαξη της παραγράφου [2] του άρθρου αυτού και τυχόν ειδικότερων προβλέψεων του Κώδικα, οι Συμβαλλόμενοι υποχρεούνται περιοριστικά σε αποκατάσταση θετικής περιουσιακής ζηµίας για την υπαίτια παράβαση των όρων της Σύμβασης. Οι Συμβαλλόμενοι δεν ευθύνονται σε αποκατάσταση τυχόν αποθετικής ζημίας.

**2.** Με την επιφύλαξη της περίπτωσης κατά την οποία αποδεικνύεται ότι οι Συμβαλλόμενοι και οι προστηθέντες τους έπραξαν με δόλο ή βαριά αμέλεια, ρητά συμφωνείται ότι η συνολική ευθύνη των Συμβαλλομένων για την υπαίτια μη εκπλήρωση ή πλημμελή εκπλήρωση των υποχρεώσεών τους από την εκτέλεση και λειτουργία της Σύμβασης, περιλαμβανομένης της ευθύνης από πταίσμα προστηθέντος του άρθρου 334 και της αδικοπρακτικής ευθύνης των άρθρων 914, 922 και 932 του Αστικού Κώδικα, δεν δύναται να υπερβαίνει κατ’ Έτος το ποσό του ενός εκατομμυρίου (1.000.000€) Ευρώ (Ετήσιο Όριο Αποζημίωσης Σύμβασης Μεταφοράς).

**3.** Προκειμένου ένας Χρήστης Μεταφοράς να μπορέσει να θεμελιώσει τεκμηριωμένα αξίωση αποζημίωσής του από το Διαχειριστή, κατά τα οριζόμενα στις προηγούμενες παραγράφους, υποβάλλει εγγράφως στο Διαχειριστή σχετικό αίτημα χορήγησης πληροφοριών και στοιχείων. Οι πληροφορίες και τα στοιχεία που ζητούνται θα πρέπει να προσδιορίζονται ειδικά και να σχετίζονται άμεσα με την επικαλούμενη αξίωση και η χορήγηση τους να μην αντιβαίνει στις υποχρεώσεις εχεμύθειας του Διαχειριστή που απορρέουν από την κείμενη νομοθεσία. Στο αίτημα αυτό, ο Χρήστης Μεταφοράς υποχρεούται να παραθέτει επίσης αναλυτικά στοιχεία, ιδίως σχετικά με τα ακόλουθα:

Α) τη φύση του ζημιογόνου αποτελέσματος και του χρόνου επελεύσεώς του,

Β) τον προσδιορισμό της άμεσης περιουσιακής ζημίας που επικαλείται,

Γ) ανάλυση και τεκμηρίωση για τα έξοδα και τις δαπάνες αποκατάστασης κάθε άμεσης, θετικής περιουσιακής ζημίας, για τις οποίες δικαιούται αποζημίωσης από το Διαχειριστή.

**4.** Ο Διαχειριστής οφείλει να παράσχει στον Χρήστη Μεταφοράς τα αιτούμενα στοιχεία, εντός προθεσμίας όχι μεγαλύτερης των τριάντα (30) ημερών από την υποβολή της σχετικής αιτήσεώς του κατά την προηγούμενη παράγραφο.

**Άρθρο 7. Ανωτέρα Βία**

**1.** Ως «Ανωτέρα Βία» νοείται κάθε απρόβλεπτη και εξαιρετική κατάσταση ή συμβάν το οποίο δεν εμπίπτει στη σφαίρα επιρροής και ελέγχου των Συμβαλλόμενων και δεν θα μπορούσε να αποφευχθεί ακόμη και εάν οι Συμβαλλόμενοι είχαν επιδείξει την άκρα επιμέλεια και σύνεση που αναμένεται από έναν λογικό και συνετό συναλλασσόμενο και που έχει ως συνέπεια να εμποδίζεται οποιοσδήποτε από τους Συμβαλλομένους στην εκπλήρωση των συμβατικών του υποχρεώσεων, όπως αυτές απορρέουν από τη Σύμβαση. Ενδεικτικώς συμφωνείται ότι μπορούν να συνιστούν περιπτώσεις Ανωτέρας Βίας τα ακόλουθα: φυσικές καταστροφές, απεργίες, ανταπεργίες, ενέργειες της Κυβέρνησης ή οποιασδήποτε Κυβερνητικής Αρχής, πόλεμος, εξεγέρσεις, ταραχές, καθιζήσεις εδάφους, πυρκαγιές, πλημμύρες, σεισμοί, εκρήξεις, θραύσεις ή ατυχήματα σε οποιεσδήποτε εγκαταστάσεις μεταφοράς ή άλλες εγκαταστάσεις ή εξοπλισμό απαραίτητο για την παροχή των παρεχόμενων υπηρεσιών κατά το άρθρο [1] της Σύμβασης, που εκτείνονται σε τέτοιο βαθμό και έκταση που καθιστά αδύνατη την παροχή των εν λόγω υπηρεσιών.

**2**. Ειδικότερα ρητά συμφωνείται ότι δεν συνιστούν γεγονότα Ανωτέρας Βίας τα γεγονότα και συμβάντα που εμπίπτουν στο Κεφάλαιο [10] του Κώδικα. Στις περιπτώσεις αυτές, δεν εφαρμόζονται οι προβλέψεις του παρόντος άρθρου, αλλά ισχύουν ως ειδικότερα τα οριζόμενα στο Κεφάλαιο [10] του Κώδικα.

**3.** Σε περίπτωση Ανωτέρας Βίας, οι Συμβαλλόμενοι οφείλουν να τηρούν τις ειδικότερες διατάξεις του Κώδικα.

**Άρθρο 8. Εγγύηση**

**1.** Ο Χρήστης Μεταφοράς υποχρεούται να παρέχει στο Διαχειριστή εγγύηση για την εκπλήρωση των υποχρεώσεών του έναντι αυτού, περιλαμβανομένης της υποχρέωσης καταβολής τυχόν χρεώσεων που απορρέουν από την Σύμβαση. Η εγγύηση αυτή παρέχεται σύμφωνα με τις ειδικότερες διατάξεις του Κεφαλαίου [3Α] του Κώδικα και της Σύμβασης.

**2.** Ο Χρήστης Μεταφοράς δικαιούται να επιλέξει τον τρόπο εκπλήρωσης της υποχρέωσης παροχής εγγύησης, υπό την προϋπόθεση τήρησης των διατάξεων του άρθρου [21Β] του Κώδικα και σύμφωνα με τις επόμενες παραγράφους.

**3.** Ο Χρήστης Μεταφοράς δύναται να επιλέξει μία ή συνδυασμό των ακόλουθων μορφών εγγύησης:

Α) Κατάθεση ή μεταφορά μετρητών σε τραπεζικό λογαριασμό που τηρεί ο Διαχειριστής αποκλειστικά για το σκοπό αυτό (Χρηματικό Ποσό Εγγύησης). Για τον υπολογισμό της Καθαρής Θέσης Χρήστη σύμφωνα με τα προβλεπόμενα στο άρθρο [21Ε] του Κώδικα, το Χρηματικό Ποσό Εγγύησης λαμβάνεται υπόψη από την πίστωσή του στο λογαριασμό του Διαχειριστή.

Β) Εγγυητική Επιστολή Τραπέζης (Εγγυητική Επιστολή). Στην περίπτωση αυτή, η Εγγυητική Επιστολή πρέπει να είναι εκδόσεως Τραπεζικού ή Πιστωτικού Ιδρύματος που λειτουργεί νομίμως σε κράτος μέλος της Ευρωπαϊκής Ένωσης ή της Ευρωπαϊκής Ζώνης Ελεύθερων Συναλλαγών και το περιεχόμενό της να είναι σύμφωνο με το υπόδειγμα που επισυνάπτεται στο Παράρτημα [4] ή/και στο Παράρτημα [5] της Σύμβασης ή ακριβής μετάφρασή τους στην αγγλική γλώσσα. Η Εγγυητική Επιστολή θα είναι ανέκκλητη, αόριστης ή/και ορισμένης διάρκειας και θα περιέχει παραίτηση από τα δικαιώματα διαιρέσεως, διζήσεως και των άρθρων [853], [855επ.], [856], [867] και [868] του Αστικού Κώδικα ανά περίπτωση. Η προσκομισθείσα Εγγυητική Επιστολή λαμβάνεται υπόψη για τον υπολογισμό της Καθαρής Θέσης Χρήστη σύμφωνα με τα προβλεπόμενα στο άρθρο [21Ε] του Κώδικα.

**4.** Με την επιφύλαξη της παραγράφου 6 του παρόντος άρθρου, το ύψος της εγγύησης που οφείλει να προσκομίσει ο Χρήστης Μεταφοράς ανάλογα με τη Μεταφορική Ικανότητα Παράδοσης ή/και Μεταφορική Ικανότητα Παραλαβής που δεσμεύεται με Εγκεκριμένη Αίτηση Αδιάλειπτων Υπηρεσιών, υπολογίζεται ως εξής:

Α) Στην περίπτωση που η διάρκεια της Εγκεκριμένης Αίτησης Αδιάλειπτων Υπηρεσιών είναι ίση ή μεγαλύτερη των τριακοσίων εξήντα πέντε (365) συναπτών Ημερών, το ύψος της εγγύησης ανέρχεται στο ποσό που ισούται με ποσοστό είκοσι τοις εκατό (20%) του αθροίσματος της ετήσιας χρέωσης δυναμικότητας όλων των Σημείων Εισόδου ή/και Σημείων Εισόδου Αντίστροφης Ροής ή Σημείων Εξόδου ή/και Σημείων Εξόδου Αντίστροφης Ροής με βάση την αντίστοιχη Μεταφορική Ικανότητα Παράδοσης ή Μεταφορική Ικανότητα Παραλαβής που δεσμεύει ο Χρήστης Μεταφοράς σε κάθε Σημείο με την Εγκεκριμένη Αίτηση, όπως η χρέωση αυτή υπολογίζεται σύμφωνα με τον Κανονισμό Τιμολόγησης και το Τιμολόγιο Χρήσης του ΕΣΦΑ.

Β) Στην περίπτωση που η διάρκεια της Εγκεκριμένης Αίτησης Αδιάλειπτων Υπηρεσιών είναι μεγαλύτερη των ενενήντα (90) συναπτών Ημερών και μικρότερη ή ίση των τριακοσίων εξήντα τεσσάρων (364) συναπτών Ημερών, το ύψος της εγγύησης ανέρχεται στο ποσό που ισούται με ποσοστό Α (%) του αθροίσματος της χρέωσης δυναμικότητας όλων των Σημείων Εισόδου ή/και Σημείων Εισόδου Αντίστροφης Ροής ή Σημείων Εξόδου ή/και Σημείων Εξόδου Αντίστροφης Ροής με βάση την αντίστοιχη Μεταφορική Ικανότητα Παράδοσης ή Μεταφορική Ικανότητα Παραλαβής που δεσμεύει ο Χρήστης Μεταφοράς σε κάθε Σημείο με την Εγκεκριμένη Αίτηση, όπως η χρέωση αυτή υπολογίζεται σύμφωνα με τον Κανονισμό Τιμολόγησης και το Τιμολόγιο Χρήσης του ΕΣΦΑ. Το ποσοστό Α (%) υπολογίζεται ως εξής:



Όπου ΔΣΥΜ ο αριθμός των Ημερών διάρκειας της Εγκεκριμένης Αίτησης Αδιάλειπτων Υπηρεσιών, με 90 < ΔΣΥΜ ≤ 364.

Γ) Στην περίπτωση που η διάρκεια της Εγκεκριμένης Αίτησης Αδιάλειπτων Υπηρεσιών είναι μεγαλύτερη των πέντε (5) συναπτών Ημερών και μικρότερη ή ίση των ενενήντα (90) συναπτών Ημερών, το ύψος της εγγύησης ανέρχεται στο ποσό που ισούται με ποσοστό πενήντα τοις εκατό (50%) του αθροίσματος της χρέωσης δυναμικότητας όλων των Σημείων Εισόδου ή/και Σημείων Εισόδου Αντίστροφης Ροής ή Σημείων Εξόδου ή/και Σημείων Εξόδου Αντίστροφης Ροής με βάση την αντίστοιχη Μεταφορική Ικανότητα Παράδοσης ή Μεταφορική Ικανότητα Παραλαβής που δεσμεύει ο Χρήστης Μεταφοράς σε κάθε Σημείο με την Εγκεκριμένη Αίτηση, όπως η χρέωση αυτή υπολογίζεται σύμφωνα με τον Κανονισμό Τιμολόγησης και το Τιμολόγιο Χρήσης του ΕΣΦΑ.

Δ) Στην περίπτωση που η διάρκεια της Εγκεκριμένης Αίτησης Αδιάλειπτων Υπηρεσιών είναι μικρότερη ή ίση των πέντε (5) συναπτών Ημερών, το ύψος της εγγύησης ανέρχεται στο ποσό που ισούται με ποσοστό εκατό τοις εκατό (100%) του αθροίσματος της χρέωσης δυναμικότητας όλων των Σημείων Εισόδου ή/και Σημείων Εισόδου Αντίστροφης Ροής ή Σημείων Εξόδου ή/και Σημείων Εξόδου Αντίστροφης Ροής με βάση την αντίστοιχη Μεταφορική Ικανότητα Παράδοσης ή Μεταφορική Ικανότητα Παραλαβής που δεσμεύει ο Χρήστης Μεταφοράς σε κάθε Σημείο με την Εγκεκριμένη Αίτηση, όπως η χρέωση αυτή υπολογίζεται σύμφωνα με τον Κανονισμό Τιμολόγησης και το Τιμολόγιο Χρήσης του ΕΣΦΑ.

**5.** Με την επιφύλαξη της παραγράφου 6 του παρόντος άρθρου, το ύψος της εγγύησης που οφείλει να προσκομίσει ο Χρήστης Μεταφοράς ανάλογα με τη Διακοπτόμενη Μεταφορική Ικανότητα Παράδοσης ή τη Διακοπτόμενη Μεταφορική Ικανότητα Παραλαβής που δεσμεύεται με Εγκεκριμένη Αίτηση Διακοπτόμενων Υπηρεσιών, ανέρχεται στο ποσό που ισούται με ποσοστό εκατό τοις εκατό (100%) του αθροίσματος της χρέωσης δυναμικότητας όλων των Σημείων Εισόδου ή Σημείων Εξόδου με βάση την αντίστοιχη Διακοπτόμενη Μεταφορική Ικανότητα Παράδοσης ή Διακοπτόμενη Μεταφορικής Ικανότητας Παραλαβής που δεσμεύει ο Χρήστης Μεταφοράς σε κάθε Σημείο με την Εγκεκριμένη Αίτηση, όπως η χρέωση αυτή υπολογίζεται σύμφωνα με τον Κανονισμό Τιμολόγησης και το Τιμολόγιο Χρήσης του ΕΣΦΑ.

**6**. Στην περίπτωση συμμετοχής Χρήστη Μεταφοράς σε δημοπρασίες Τυποποιημένου Προϊόντος Μεταφορικής Ικανότητας, σύμφωνα με τα ειδικότερα οριζόμενα στον Κανονισμό 984/2013 και στο Κεφάλαιο [2Β] του Κώδικα, εφαρμόζονται τα ακόλουθα:

Α) Για τη συμμετοχή του στις δημοπρασίες, ο Χρήστης Μεταφοράς οφείλει να παρέχει εγγύηση, σύμφωνα με τις διατάξεις του άρθρου [21Ζ] του Κώδικα, και

Β) η εγγύηση που αναλογεί στη Μεταφορική Ικανότητα Παράδοσης ή Παραλαβής, σε Αδιάλειπτη ή Διακοπτόμενη βάση, που δεσμεύεται από το Χρήστη μέσω της αντίστοιχης, κατά περίπτωση, δημοπρασίας, υπολογίζεται σύμφωνα με τις διατάξεις της παραγράφου [9] του άρθρου [21Ζ] και του άρθρου [21Η] του Κώδικα.

**7.** Σε περίπτωση που κατά τη διάρκεια ισχύος Εγκεκριμένης Αίτησης Αδιάλειπτων Υπηρεσιών μεταβάλλεται, σύμφωνα με τις διατάξεις του Κώδικα, η Μεταφορική Ικανότητα Παράδοσης ή η Μεταφορική Ικανότητα Παραλαβής που δεσμεύει με την Αίτηση αυτή ο Χρήστης Μεταφοράς σε Σημεία Εισόδου ή/και Σημεία Εισόδου Αντίστροφης Ροής ή Σημεία Εξόδου ή/και Σημεία Εξόδου Αντίστροφης Ροής, το ύψος της εγγύησης αναπροσαρμόζεται με βάση το μέγεθος της Δεσμευμένης Μεταφορικής Ικανότητας Παράδοσης ή της Δεσμευμένης Μεταφορικής Ικανότητας Παραλαβής που προκύπτει μετά τη μεταβολή. Το αναπροσαρμοσμένο ύψος της εγγύησης λαμβάνεται υπόψη κατά τον υπολογισμό του Ελάχιστου Ορίου Εγγύησης Χρήστη την επόμενη εργάσιμη Ημέρα από την Ημέρα πλήρους εξόφλησης από το Χρήστη Μεταφοράς κάθε οφειλόμενου στο Διαχειριστή ποσού, σύμφωνα με το τιμολόγιο του Μήνα κατά τον οποίο έλαβε χώρα η μεταβολή.

**8.** Το μέρος της εγγύησης που οφείλει να προσκομίσει ο Χρήστης Μεταφοράς κάθε Ημέρα (d) κατά τη διάρκεια ισχύος της Σύμβασης για την κάλυψη χρεώσεων που απορρέουν από τη διαδικασία Εξισορρόπησης Φορτίου, (Gbal,d), σε Ευρώ, υπολογίζεται ως εξής:

Gbal,d = 0, εφόσον η Ημέρα (d) δεν εμπίπτει στο Χρόνο Αναφοράς οποιασδήποτε Εγκεκριμένης Αίτησης, ή παρ’ ότι εμπίπτει δεν έχει ξεκινήσει η παροχή υπηρεσιών στο πλαίσιο καμίας από τις Αιτήσεις αυτές, ή

Gbal,d = max [Gbal,ini, + ], για κάθε Ημέρα (d) κατά την οποία παρέχονται στο Χρήστη υπηρεσίες στο πλαίσιο μίας ή περισσοτέρων Εγκεκριμένων Αιτήσεων και για κάθε Ημέρα (d) κατά την οποία δεν έχει παρέλθει ο Χρόνος Αναφοράς Εγκεκριμένων Αιτήσεων στο πλαίσιο των οποίων έχουν ήδη παρασχεθεί υπηρεσίες,

Όπου:

Gbal,ini: Το αρχικό ύψος εγγύησης για την κάλυψη χρεώσεων του Χρήστη Μεταφοράς που απορρέουν από τη διαδικασία Εξισορρόπησης Φορτίου, όπως προσδιορίζεται σύμφωνα με την παράγραφο [9].

: Το αλγεβρικό άθροισμα των Ημερήσιων Χρεώσεων και Ημερήσιων Πιστώσεων του Χρήστη Μεταφοράς, από την Ημέρα έναρξης της παροχής υπηρεσιών βάσει της πρώτης Εγκεκριμένης Αίτησης στο πλαίσιο της Σύμβασης έως και την Ημέρα (d-1). Ο υπολογισμός των Ημερήσιων Χρεώσεων και Ημερήσιων Πιστώσεων του Χρήστη Μεταφοράς για κάθε Ημέρα (k), πραγματοποιείται από τον Διαχειριστή με βάση την Ενδεικτική Κατανομή Ποσοτήτων Φυσικού Αερίου της Ημέρας αυτής, κατά το άρθρο [43] του Κώδικα. Ο όρος επικαιροποιείται, με βάση την Τελική Κατανομή Ποσοτήτων Φυσικού Αερίου, την επόμενη Ημέρα από την Ημέρα αποστολής αυτής στον Χρήστη Μεταφοράς, κατά το άρθρο [43] του Κώδικα. Για τον υπολογισμό του όρου , οι Ημερήσιες Χρεώσεις του Χρήστη Μεταφοράς λαμβάνονται με θετικό πρόσημο και οι Ημερήσιες Πιστώσεις του Χρήστη Μεταφοράς λαμβάνονται με αρνητικό πρόσημο. Την Ημέρα έναρξης της παροχής υπηρεσιών βάσει της πρώτης Εγκεκριμένης Αίτησης στο πλαίσιο της Σύμβασης (d=1), ο όρος λαμβάνει μηδενική τιμή.

INV(k): Ποσό που τυχόν καταβλήθηκε από το Χρήστη Μεταφοράς στο Διαχειριστή ή από τον Διαχειριστή στο Χρήστη Μεταφοράς βάσει εκδοθέντος τιμολογίου το οποίο αφορά σε χρεώσεις ή πιστώσεις προς το Χρήστη που απορρέουν από τη διαδικασία Εξισορρόπησης Φορτίου και η καταβολή του οποίου πιστοποιήθηκε από τον Διαχειριστή την Ημέρα (k). Στην περίπτωση που το τιμολόγιο αφορά χρέωση του Χρήστη Μεταφοράς, o παράγοντας INV(k) λαμβάνεται με θετική τιμή. Στην περίπτωση που το τιμολόγιο αφορά πίστωση προς τον Χρήστη Μεταφοράς, o παράγοντας INV(k) λαμβάνεται με αρνητική τιμή. Εφόσον την Ημέρα (k) δεν υπήρξε καταβολή ποσού από το Χρήστη Μεταφοράς στο Διαχειριστή και από τον Διαχειριστή στο Χρήστη Μεταφοράς, o παράγοντας INV(k) λαμβάνεται ίσος με μηδέν (0).

: Το αλγεβρικό άθροισμα του όρου INV(k) από την Ημέρα έναρξης της παροχής υπηρεσιών βάσει της πρώτης Εγκεκριμένης Αίτησης στο πλαίσιο της Σύμβασης έως και την Ημέρα (d-1). Την Ημέρα έναρξης της παροχής υπηρεσιών βάσει της πρώτης Εγκεκριμένης Αίτησης στο πλαίσιο της Σύμβασης (d=1), ο όρος λαμβάνει μηδενική τιμή.

**9.** Ο παράγοντας Gbal,ini υπολογίζεται κατά την έγκριση της πρώτης Αίτησης παροχής υπηρεσιών που υποβάλλει ο Χρήστης Μεταφοράς στο πλαίσιο της Σύμβασης και κάθε επόμενη φορά κατά την οποία εγκρίνεται Αίτηση παροχής υπηρεσιών που υποβάλλει ο Χρήστης Μεταφοράς, εφόσον κατά την Ημέρα έγκρισης της συγκεκριμένης Αίτησης έχει παρέλθει ο Χρόνος Αναφοράς κάθε προγενέστερης Εγκεκριμένης Αίτησης. Ο παράγοντας Gbal,ini υπολογίζεται ως εξής:

Α) Στην περίπτωση που ο Χρήστης Μεταφοράς έχει δεσμεύσει Μεταφορική Ικανότητα στο Σύστημα Μεταφοράς κατά το χρονικό διάστημα δώδεκα (12) μηνών από το μήνα υποβολής Αίτησης η οποία εμπίπτει στις ανωτέρω περιπτώσεις, ο παράγοντας Gbal,ini ορίζεται ίσος με τη μέγιστη Ημερήσια Χρέωση του εν λόγω Χρήστη Μεταφοράς κατά το ανωτέρω χρονικό διάστημα. Κατά τον καθορισμό της τιμής του παράγοντα Gbal,ini δεν λαμβάνονται υπόψη Ημέρες οι οποίες εμπίπτουν στο ανωτέρω χρονικό διάστημα και κατά τις οποίες κηρύχθηκε και παρέμενε σε ισχύ Κρίση Επιπέδου Έκτακτης Ανάγκης, σύμφωνα με το Κεφάλαιο [10] του Κώδικα.

Β) Στην περίπτωση που Χρήστης Μεταφοράς δεν έχει δεσμεύσει Μεταφορική Ικανότητα στο Σύστημα Μεταφοράς κατά το χρονικό διάστημα δώδεκα (12) μηνών από το μήνα υποβολής Αίτησης η οποία εμπίπτει στις ανωτέρω περιπτώσεις, ο παράγοντας Gbal,ini υπολογίζεται σύμφωνα με τον ακόλουθο τύπο:

Gbal,ini = ΔΜΙ x ΜΑΧEXP x HTAE

Όπου:

ΔΜΙ: Η Μεταφορική Ικανότητα που δεσμεύει ο Χρήστης στο Σύστημα Μεταφοράς μέσω της πρώτης Εγκεκριμένης Αίτησης την οποία συνάπτει με το Διαχειριστή στο πλαίσιο της Σύμβασης και η οποία καθορίζεται ως εξής:

(ι) Στην περίπτωση Αίτησης παροχής υπηρεσιών με την οποία ο Χρήστης Μεταφοράς αιτείται τη δέσμευση Μεταφορικής Ικανότητας σε Σημεία Εξόδου, ως ΔΜΙ (σε kWh ΑΘΔ/Ημέρα) νοείται η συνολική, κατά περίπτωση, Μεταφορική Ικανότητα Παραλαβής ή Διακοπτόμενη Μεταφορική Ικανότητα Παραλαβής που ορίζεται στην Αίτηση.

(ii) Στην περίπτωση Αίτησης παροχής υπηρεσιών με την οποία ο Χρήστης Μεταφοράς αιτείται τη δέσμευση Μεταφορικής Ικανότητας σε Σημεία Εισόδου, ως ΔΜΙ (σε kWh ΑΘΔ/Ημέρα) νοείται η συνολική, κατά περίπτωση, Μεταφορική Ικανότητα Παράδοσης ή Διακοπτόμενη Μεταφορική Ικανότητα Παράδοσης που ορίζεται στην Αίτηση.

ΜΑΧEXP: Το χρονικό διάστημα δέσμευσης Μεταφορικής Ικανότητας, όπως προσδιορίζεται στην Αίτηση, σε Ημέρες, με μέγιστο τον αριθμό πέντε (5).

ΗΤΑΕ: Ο μέσος όρος της Ημερήσιας Τιμής Αερίου Εξισορρόπησης κατά το χρονικό διάστημα δώδεκα (12) μηνών από το μήνα υποβολής της Αίτησης, σε €/kWh ΑΘΔ.

Στην περίπτωση που η τιμή του παράγοντα Gbal,ini, όπως υπολογίζεται σύμφωνα με τις περιπτώσεις Α) και Β) ανωτέρω, είναι μικρότερη των εκατό χιλιάδων (100.000) Ευρώ, η τιμή του Gbal,ini τίθεται ίση με εκατό χιλιάδες (100.000) Ευρώ. Στην περίπτωση που η τιμή του παράγοντα Gbal,ini, όπως υπολογίζεται σύμφωνα με την περίπτωση Β), είναι μεγαλύτερη των δύο εκατομμυρίων (2.000.000) Ευρώ, η τιμή του Gbal,ini τίθεται ίση με δύο εκατομμύρια (2.000.000) Ευρώ.

**10.** Με την επιφύλαξη των οριζομένων στις παραγράφους 12, 13 και 14 του παρόντος άρθρου, εφόσον:

Α) Η Καθαρή Θέση Χρήστη του Χρήστη Μεταφοράς για την Ημέρα (d) είναι θετική, και

Β) Έχουν εξοφληθεί οι πάσης φύσεως ληξιπρόθεσμες οφειλές του Χρήστη Μεταφοράς που απορρέουν από τη Σύμβαση έως την Ημέρα (d), και

Γ) Ο Χρήστης Μεταφοράς αιτηθεί σχετικά,

ο Διαχειριστής υποχρεούται να επιστρέψει, άτοκα, μέρος της συνολικής εγγύησης έως ποσού ίσου με την Καθαρή Θέση Χρήστη του Χρήστη Μεταφοράς κατά την Ημέρα (d) μείον το μέρος της εγγύησης που αντιστοιχεί σε δέσμευση δυναμικότητας εκ μέρους του Χρήστη Μεταφοράς μετά τη δημοσίευση της Καθαρής Θέση Χρήστη για την Ημέρα (d), σύμφωνα με την περίπτωση Β) της παραγράφου 1 του άρθρου [21ΣΤ] του Κώδικα, και έως τον χρόνο υποβολής του αιτήματος. Από τον χρόνο υποβολής του αιτήματος και εφεξής, το προς επιστροφή μέρος της εγγύησης δεν λαμβάνεται υπόψη κατά τον υπολογισμό επάρκειας των διαθέσιμων εγγυήσεων για τη δέσμευση δυναμικότητας σύμφωνα με σύμφωνα με το άρθρο [21ΣΤ] του Κώδικα.

**11.** Η διαδικασία με την οποία ο Διαχειριστής επιστρέφει το μέρος της εγγύησης στον αιτούντα Χρήστη Μεταφοράς, είναι η κάτωθι:

Α) Αίτηση επιστροφής μέρους της εγγύησης που αφορά στην Ημέρα (d) υποβάλλεται μετά τη δημοσίευση της Καθαρής Θέσης Χρήστη για την Ημέρα (d) και πριν τη δημοσίευση της Καθαρής Θέσης Χρήστη για την Ημέρα (d+1).

B) Εντός πέντε (5) εργασίμων Ημερών από την Ημέρα (d), επιστρέφει στο Χρήστη Μεταφοράς, άτοκα, Χρηματικό Ποσό Εγγύησης που βρίσκεται κατατεθειμένο στον τραπεζικό λογαριασμό του Διαχειριστή και υπολογίζεται σύμφωνα με την παράγραφο [10]. Στην περίπτωση που το αιτούμενο από τον Χρήστη Μεταφοράς προς επιστροφή μέρος της εγγύησης είναι μεγαλύτερο του ποσού που υπολογίζεται σύμφωνα με την παράγραφο [10], ο Διαχειριστής επιστρέφει στο Χρήστη Μεταφοράς το ποσό που υπολογίζεται σύμφωνα με την παράγραφο [10].

Γ) Εφόσον, κατόπιν της ανωτέρω περίπτωσης Β), απομένει υπόλοιπο εγγύησης προς επιστροφή στον Χρήστη Μεταφοράς, ο Διαχειριστής, εντός δέκα (10) εργασίμων Ημερών από την Ημέρα (d), προβαίνει στην αντίστοιχη απομείωση της Εγγυητικής Επιστολής, που έχει προσκομίσει ο Χρήστης Μεταφοράς και σύμφωνα με τους όρους αυτής.

**12.** Εφόσον η Καθαρή Θέση του Χρήστη Μεταφοράς την Ημέρα (d) και την Ημέρα (y), η οποία ορίζεται ως η επόμενη εργάσιμη ημέρα της Ημέρας (d), είναι αρνητική, σύμφωνα με τα άρθρα [21Δ] και [21Ε] του Κώδικα, ο Διαχειριστής παύει από την Ημέρα (y+1) να παρέχει τις συμφωνούμενες με τη Σύμβαση και κάθε Εγκεκριμένη Αίτηση που είναι σε ισχύ κατά την Ημέρα (y+1) υπηρεσίες, χωρίς άλλη ενημέρωση του Χρήστη Μεταφοράς και χωρίς να υποχρεούται στην καταβολή οποιασδήποτε αποζημίωσης για την παύση της παροχής των ως άνω υπηρεσιών του από το λόγο αυτό. Εφόσον ο Χρήστης Μεταφοράς προσκομίσει την απαιτούμενη εγγύηση, σύμφωνα με τις προβλέψεις του άρθρου [21Ε] του Κώδικα, κατά τρόπο ώστε η Καθαρή Θέση Χρήστη να λάβει τουλάχιστον μηδενική τιμή κατά την Ημέρα (y+1), ο Διαχειριστής αποκαθιστά την παροχή των υπηρεσιών προς τον Χρήστη από την Ημέρα (y+2). Εφόσον ο Χρήστης Μεταφοράς προσκομίσει την απαιτούμενη εγγύηση, σύμφωνα με τις προβλέψεις του άρθρου [21Ε] του Κώδικα, κατά τρόπο ώστε η Καθαρή Θέση Χρήστη να λάβει τουλάχιστον μηδενική τιμή κατά την Ημέρα (y+2), ο Διαχειριστής αποκαθιστά την παροχή των υπηρεσιών προς τον Χρήστη από την Ημέρα (y+3). Η μη προσκόμιση από τον Χρήστη Μεταφοράς της απαιτούμενης εγγύησης εντός των ανωτέρω προθεσμιών συνιστά, άνευ ετέρου, λόγο καταγγελίας της Σύμβασης σύμφωνα με το άρθρο [10] αυτής.

**13.** Χωρίς να θίγονται ή να περιορίζονται τα λοιπά, εκ της Συμβάσεως, του Κώδικα και του Νόμου δικαιώματα του Διαχειριστή, σε περίπτωση παράβασης εκ μέρους του Χρήστη Μεταφοράς τινός εκ των συμβατικών όρων της Σύμβασης, ο Διαχειριστής, προς διασφάλιση των απαιτήσεων του, δικαιούται σωρευτικά και κατ’ απόλυτη κρίση του:

Α) Να παρακρατήσει, το σύνολο ή μέρος, του Χρηματικού Ποσού Εγγύησης που κατέθεσε ο Χρήστης Μεταφοράς στον τραπεζικό λογαριασμό του Διαχειριστή, και

Β) Να ζητήσει την κατάπτωση, όλου ή μέρους, της Εγγυητικής Επιστολής σύμφωνα με τους ειδικότερους όρους αυτής,

χωρίς να υποχρεούται ο Διαχειριστής να προσδιορίσει ή τεκμηριώσει τους λόγους για τους οποίους παρακράτησε Χρηματικό Ποσό Εγγύησης ή/και ζήτησε την κατάπτωση της Εγγυητικής Επιστολής.

**14.** Σε περίπτωση κατάπτωσης της Εγγυητικής Επιστολής ή/και παρακράτησης Χρηματικού Ποσού Εγγύησης από τον Διαχειριστή και εφόσον η κατάπτωση της Εγγυητικής Επιστολής ή/και η παρακράτηση Χρηματικού Ποσού Εγγύησης έχει ως αποτέλεσμα η Καθαρή Θέση Χρήστη του Χρήστη Μεταφοράς να καταστεί αρνητική, ο Χρήστης υποχρεούται, την αμέσως επόμενη Ημέρα από τη σχετική όχληση του Διαχειριστή, να καταθέσει νέο Χρηματικό Ποσό Εγγύησης, προκειμένου η Καθαρή Θέση Χρήστη του Χρήστη Μεταφοράς να λάβει τουλάχιστον μηδενική τιμή, σύμφωνα με τις προβλέψεις του άρθρου [21Ε] του Κώδικα. Εφόσον, μετά την όχληση του Διαχειριστή, η Καθαρή Θέση Χρήστη του Χρήστη Μεταφοράς παραμένει αρνητική, ένεκα του λόγου αυτού, ο Διαχειριστής παύει να παρέχει τις συμφωνούμενες, με τη Σύμβαση και κάθε Εγκεκριμένη Αίτηση που είναι σε ισχύ κατά το χρονικό διάστημα αυτό, υπηρεσίες. Η παράβαση της ανωτέρω υποχρέωσης προσκόμισης της απαιτούμενης εγγύησης εκ μέρους του Χρήστη Μεταφοράς συνιστά λόγο καταγγελίας της Σύμβασης για τον Διαχειριστή, σύμφωνα με το άρθρο [10] αυτής.

**15.** Ρητά συμφωνείται ότι ο Διαχειριστής δεν υπέχει οποιαδήποτε ευθύνη προς ανόρθωση τυχόν ζημίας του Χρήστη Μεταφοράς ή τρίτου (θετικής ή αποθετικής, οικονομικής ή οποιασδήποτε άλλης μορφής γεγενημένης ήδη ή μέλλουσας) από την παύση των συμφωνούμενων, με τη Σύμβαση και κάθε Εγκεκριμένη Αίτηση, υπηρεσιών για τους λόγους που αναφέρονται στη Σύμβαση και τις διατάξεις της οικείας νομοθεσίας.

**16.** Σε περίπτωση που η Σύμβαση καταγγελθεί ή λυθεί για οποιονδήποτε λόγο και μέχρι την πλήρη και ολοσχερή εξόφληση του συνόλου των ληξιπρόθεσμων οφειλών του Χρήστη Μεταφοράς προς τον Διαχειριστή εκ της Συμβάσεως αυτής, ο Χρήστης Μεταφοράς δεν δικαιούται να υποβάλλει νέα Αίτηση Σύναψης Σύμβασης Μεταφοράς.

**Άρθρο 9. Υποκατάσταση**

Με την επιφύλαξη τυχόν ειδικότερης διάταξης, Συμβαλλόμενο Μέρος δεν δύναται να υποκατασταθεί στα δικαιώματα και τις υποχρεώσεις του που απορρέουν από τη Σύμβαση, χωρίς την προηγούμενη έγγραφη συναίνεση του άλλου Συμβαλλομένου Μέρους. Το Συμβαλλόμενο Μέρος που επιθυμεί να υποκατασταθεί (υπέρ ού η υποκατάσταση) από τρίτο πρόσωπο, κοινοποιεί την σχετική πρόθεσή του στο άλλο Συμβαλλόμενο Μέρος, παρέχοντας όλες τις αναγκαίες επιχειρηματικές και τεχνικές πληροφορίες που αφορούν στο τρίτο πρόσωπο, συνυποβάλλοντας ανεπιφύλακτη ρητή δήλωση του τρίτου προσώπου που θα απευθύνεται προς το άλλο Συμβαλλόμενο Μέρος ότι αναλαμβάνει το σύνολο των δικαιωμάτων (εκχώρηση απαιτήσεων) και υποχρεώσεων (αναδοχή χρέους) του υπέρ ού η υποκατάσταση που απορρέουν από την παρούσα Σύμβαση. Εντός προθεσμίας δέκα πέντε (15) ημερών, το Αντισυμβαλλόμενο Μέρος ενημερώνει εγγράφως τον υπέρ ού η υποκατάσταση σχετικά με την αποδοχή ή την απόρριψη της προτεινόμενης υποκατάστασης. Μέχρι την παροχή των απαιτούμενων εγγυήσεων από το τρίτο πρόσωπο σύμφωνα με το άρθρο [8] της παρούσας, η υποκατάσταση δεν παράγει έννομα αποτελέσματα. Τυχόν απόρριψη του αιτήματος υποκατάστασης ή άπρακτη παρέλευση της προθεσμίας αυτής συνεπάγεται την απόρριψη της υποκατάστασης και θεμελιώνει λόγο καταγγελίας για τα Συμβαλλόμενα Μέρη, κατά τα προβλεπόμενα στο άρθρο [10] της Σύμβασης.

**Άρθρο 10. Λύση − Καταγγελία**

**1.** Σε περίπτωση που οποιοδήποτε εκ των Συμβαλλομένων λυθεί, πτωχεύσει, τεθεί σε εκκαθάριση, τεθεί σε αναγκαστική διαχείριση, τεθεί σε κατάσταση παύσης πληρωμών, καθώς και σε περίπτωση ανάκλησης ή κατάργησης εγγραφής του Χρήστη Μεταφοράς στο Μητρώο Χρηστών ΕΣΦΑ, ανάκλησης της άδειας σύστασης οποιουδήποτε Συμβαλλόμενου ή άλλης άδειας που απαιτείται για την νόμιμη άσκηση της δραστηριότητάς του, η Σύμβαση λύεται αυτοδικαίως από την περιέλευση σε γνώση του Διαχειριστή, εγγράφως, ενός εκ των ανωτέρω περιστατικών. Το ίδιο συμβαίνει και σε περίπτωση Ανωτέρας Βίας που διαρκεί για διάστημα μεγαλύτερο από έξι (6) μήνες, εκτός εάν οι Συμβαλλόμενοι συμφωνήσουν διαφορετικά.

**2.** Οι Συμβαλλόμενοι μπορούν να συμφωνήσουν οποτεδήποτε την από κοινού λύση της Σύμβασης, ρυθμίζοντας ταυτόχρονα και τις μεταξύ τους εκκρεμότητες.

**3.** Με την επιφύλαξη ειδικότερων περιπτώσεων καταγγελίας που προβλέπονται στην παρούσα, καθένας από τους Συμβαλλόμενους μπορεί να καταγγείλει τη Σύμβαση οποτεδήποτε, εφόσον δεν υφίσταται Εγκεκριμένη Αίτηση σε ισχύ.

**4.** Η καταγγελία είναι έγγραφη και τα αποτελέσματά της επέρχονται από την επίδοση αυτής στον αντισυμβαλλόμενο. Με την καταγγελία ο Διαχειριστής παύει να παρέχει οποιαδήποτε υπηρεσία στο Χρήστη Μεταφοράς στο πλαίσιο τυχόν Εγκεκριμένων Αιτήσεων και καθίστανται αυτοδικαίως ληξιπρόθεσμες και απαιτητές οι εκατέρωθεν πάσης φύσεως γεγενημένες χρηματικές αξιώσεις των Συμβαλλομένων.

**Άρθρο 11. Υποχρέωση Εχεμύθειας**

**1.** Οι Συμβαλλόμενοι αναγνωρίζουν ήδη και δεσμεύονται από τον εμπιστευτικό χαρακτήρα:

α) όλων των έγγραφων και στοιχείων, των οποίων έχουν λάβει γνώση ή θα περιέλθουν σε γνώση τους κατά τη διάρκεια της Σύμβασης και τα οποία σχετίζονται με τη Σύμβαση και την εκτέλεση αυτής και

β) των πληροφοριών που ανταλλάσσονται κατά την εκτέλεση της Σύμβασης, αναλαμβάνοντας την υποχρέωση να τα χρησιμοποιούν μόνο για τους σκοπούς της και να μην τα κοινοποιούν εν όλω ή εν μέρει σε τρίτα πρόσωπα. Ιδίως, ο Διαχειριστής δεν δύναται να κοινοποιεί έγγραφα σε πρόσωπα τα οποία απασχολούνται σε Επιχειρήσεις Φυσικού Αερίου στις οποίες συμμετέχει ο τελευταίος ή σε επιχειρήσεις συνδεδεμένες με αυτόν, παρά μόνον με την προηγούμενη γραπτή συναίνεση του αντισυμβαλλομένου του. Δεν θεωρούνται εμπιστευτικές γενικές πληροφορίες, που αφορούν στη λειτουργία του ΕΣΦΑ και τους Χρήστες αυτού ή τρίτους, πληροφορίες που αφορούν ιστορικά στοιχεία και στατιστικά δεδομένα, καθώς κάθε είδους στοιχείο που έχει ήδη νόμιμα δημοσιοποιηθεί, ή έχει χαρακτηριστεί ως μη εμπιστευτική πληροφορία από τις κείμενες διατάξεις.

**2.** Οι Συμβαλλόμενοι εγγυώνται και λαμβάνουν κάθε μέτρο για την επιβολή στους εργαζόμενους και στους πάσης φύσεως συνεργάτες τους καθώς και στις συνδεδεμένες με αυτούς επιχειρήσεις και στους εργαζόμενους και στους κάθε φύσεως συνεργάτες αυτών, των ως άνω καθηκόντων πίστης, εχεμύθειας και προστασίας του επαγγελματικού ή εμπορικού απορρήτου.

**3.** Οι Συμβαλλόμενοι έχουν τις προεκτιθέμενες υποχρεώσεις τόσο καθ’ όλη τη διάρκεια της Σύμβασης, όσο και μετά την καθ’ οιονδήποτε τρόπο λήξη αυτής.

**Άρθρο 12. Εφαρμοστέο Δίκαιο − Επίλυση Διαφορών − Δωσιδικία**

**1.** Η Σύμβαση διέπεται από το ελληνικό δίκαιο και κάθε διαφορά που ανακύπτει από την εφαρμογή και για την ερμηνεία της ή με αφορμή τη σύμβαση αυτή επιλύεται σύμφωνα με την κείμενη Ελληνική νομοθεσία.

**2.** Όρος της Σύμβασης που είναι αντίθετος με το Νόμο ή τον Κώδικα ή τις κατ’ εξουσιοδότηση του Νόμου εκδιδόμενες διατάξεις, είναι αυτοδικαίως άκυρος. Η ακυρότητα οποιουδήποτε όρου δεν επιφέρει ακυρότητα του συνόλου της Σύμβασης.

**3.** Οι Συμβαλλόμενοι αναλαμβάνουν την υποχρέωση καταβολής κάθε δυνατής προσπάθειας για τη φιλική διευθέτηση διαφορών που προκύπτουν κατά την εκτέλεση της Σύμβασης. Για το σκοπό αυτό, κάθε Συμβαλλόμενο Μέρος μπορεί να κοινοποιεί στο άλλο, πρόσκληση για φιλική διευθέτηση διαφοράς. Εντός προθεσμίας τριών (3) εργασίμων ημερών από την αποδεικνυόμενη περιέλευση της πρόσκλησης στο Συμβαλλόμενο Μέρος στο οποίο απευθύνεται, οι Συμβαλλόμενοι ορίζουν και γνωστοποιούν αμοιβαία τους εκπροσώπους τους για τη διευθέτηση και διαπραγματεύονται με καλή πίστη και σύμφωνα με τα συναλλακτικά ήθη για την διευθέτηση της διαφοράς. Η διαδικασία διευθέτησης διαφοράς ολοκληρώνεται σε χρονικό διάστημα τριάντα (30) ημερών από την αποστολή πρόσκλησης για φιλική διευθέτηση και το αποτέλεσμα της διαπραγμάτευσης αυτής δεσμεύει τους Συμβαλλομένους.

**4.** Σε περίπτωση μη επίλυσης της διαφοράς μέσω της διαδικασίας φιλικής διευθέτησης διαφορών, τα Συμβαλλόμενα Μέρη μπορούν να παραπέμπουν τη διαφορά σε διαιτησία κατά τα προβλεπόμενα στον Κώδικα Πολιτικής Δικονομίας ή στο άρθρο [37] του Νόμου. Ειδικά σε περίπτωση διαφοράς που ανακύπτει σε θέματα μετρήσεων και εφόσον η διαφορά δεν επιλύθηκε μέσω της διαδικασίας φιλικής διευθέτησης διαφορών κατά την παράγραφο [3] του παρόντος άρθρου, συμφωνείται από τούδε ότι η διαφορά παραπέμπεται σε εμπειρογνώμονα κοινής αποδοχής, σύμφωνα με τη διαδικασία που περιγράφεται στον «Κανονισμό Μετρήσεων ΕΣΦΑ».

**5.** Αν δεν επιτευχθεί επίλυση της διαφοράς δια της διαδικασίας των ανωτέρω παραγράφων [3] και [4], αρμόδια για την επίλυση κάθε διαφοράς που ανακύπτει από τη Σύμβαση ορίζονται τα Δικαστήρια των Αθηνών.

**Άρθρο 13. Τροποποιήσεις Σύμβασης**

**1.** Με την επιφύλαξη της επόμενης παραγράφου και των περιπτώσεων που προβλέπονται στον Κώδικα, για την τροποποίηση της Σύμβασης και κάθε Εγκεκριμένης Αίτησης στο πλαίσιο αυτής, απαιτείται έγγραφη συμφωνία των Συμβαλλομένων, αποκλειομένου οιουδήποτε άλλου αποδεικτικού μέσου.

**2.** Σε περίπτωση τροποποίησης των όρων της παρούσας Σύμβασης λόγω αλλαγής της κείμενης νομοθεσίας, οι Συμβαλλόμενοι αναγνωρίζουν ότι το νέο κανονιστικό πλαίσιο θα διέπει εφεξής τη Σύμβαση και οφείλουν να συνάψουν νέο συμβατικό κείμενο με τους όρους που εκάστοτε ισχύουν εντός αποκλειστικής προθεσμίας δύο (2) μηνών ή εντός της προθεσμίας που τυχόν θα προβλέπεται στις νέες διατάξεις. Στην περίπτωση που εφαρμοσθεί η παρούσα παράγραφος, ο Χρήστης Μεταφοράς διατηρεί το δικαίωμα να καταγγείλει αζημίως τη Σύμβαση εντός της προθεσμίας του προηγούμενου εδαφίου, η δε λύση της Σύμβασης επέρχεται μετά την προηγούμενη εξόφληση κάθε οφειλής έναντι του Διαχειριστή. Εφόσον παρέλθει άπρακτη η προθεσμία αναπροσαρμογής της Σύμβασης και δεν έχει λάβει χώρα εντός του χρόνου αυτής καταγγελία της από τον Χρήστη Μεταφοράς, κατά τα αμέσως ανωτέρω, ο Διαχειριστής διατηρεί το δικαίωμα να καταγγείλει αζημίως γι’ αυτόν τη Σύμβαση εντός δέκα (10) ημερών από την παρέλευση της προθεσμίας.

**Άρθρο 14. Τελικοί Όροι**

**1.** Αμφότεροι οι Συμβαλλόμενοι δηλώνουν ότι έχουν λάβει γνώση και αποδέχονται ανεπιφύλακτα τα οριζόμενα στο Νόμο, στον Κώδικα και στις διατάξεις της κείμενης νομοθεσίας. Οι Συμβαλλόμενοι δηλώνουν ότι η Σύμβαση είναι απόλυτα δεσμευτική ως προς όλους τους όρους και τα Παραρτήματα αυτής, τους οποίους αναγνωρίζουν στο σύνολό τους ως ουσιώδεις.

**2.** Κατ’ εφαρμογή της παραγράφου 4 του άρθρου 109 του Κώδικα, η πρόσβαση και η χρήση του Ηλεκτρονικού Πληροφοριακού Συστήματος γίνεται με βάση όρους και προϋποθέσεις που καταρτίζονται και τροποποιούνται, εφ’ όσον αυτό απαιτείται, από τον Διαχειριστή, γνωστοποιούνται στον Χρήστη Μεταφοράς και γίνονται αποδεκτοί από αυτόν πριν από την πρόσβασή και τη χρήση του Ηλεκτρονικού Πληροφοριακού Συστήματος. Οι όροι και προϋποθέσεις πρόσβασης και χρήσης του Ηλεκτρονικού Πληροφοριακού Συστήματος, οι οποίοι είναι δεσμευτικοί τόσο για τον Χρήστη Μεταφοράς όσο και για τον Διαχειριστή θα πρέπει να διαβάζονται μαζί και συμπληρώνουν τις νομικές διατάξεις και τους όρους και συμφωνίες που διέπουν τη συμβατική σχέση του Χρήστη Μεταφοράς με τον Διαχειριστή. Ο Χρήστης Μεταφοράς πρέπει να έχει τη δυνατότητα να λαμβάνει γνώση των όρων και προϋποθέσεων πρόσβασης και χρήσης του Ηλεκτρονικού Πληροφοριακού Συστήματος, όπως αυτοί κάθε φορά ισχύουν, όποτε το επιθυμεί.

**3.** Οι Συμβαλλόμενοι αναλαμβάνουν την υποχρέωση να ενεργούν σύμφωνα με την καλή πίστη, όσον αφορά την εκπλήρωση των υποχρεώσεων που απορρέουν από τη Σύμβαση και να λαμβάνουν όποια μέτρα είναι αναγκαία για την υλοποίησή της.

**4.** Η μη άσκηση εκ μέρους οιουδήποτε Συμβαλλόμενου Μέρους οιουδήποτε εκ των παρεχόμενων από τη Σύμβαση δικαιωμάτων του σε καμία περίπτωση δεν ισοδυναμεί με παραίτησή του από το αντίστοιχο δικαίωμα, δικαιούμενου να αξιώσει ανά πάσα στιγμή την εκπλήρωση των όρων της Σύμβασης.

**5.** Ρητώς συμφωνείται ότι σε περίπτωση που κάποιος από τους όρους της Σύμβασης κριθεί άκυρος για οιονδήποτε λόγο, η ακυρότητα αυτή δεν συνεπιφέρει την ακυρότητα του συνόλου της Σύμβασης, αλλά οι Συμβαλλόμενοι υποχρεούνται να τροποποιήσουν τη Σύμβαση, σύμφωνα με την προθεσμία της παραγράφου [2] του άρθρου [13] της παρούσας, ώστε να εξασφαλίζεται η συμμόρφωση του ως άνω όρου με διατάξεις αναγκαστικού δικαίου, προς τις οποίες αντιτίθεται αυτός.

**6.** Οποιαδήποτε επίδοση ή κοινοποίηση εγγράφου σχετικού με τη Σύμβαση, κατά τη διάρκεια της ισχύος της, μετά τη λήξη ή τη με οποιοδήποτε τρόπο λύση της, θα γίνεται στην διεύθυνση των Συμβαλλομένων που δηλώνεται στο προοίμιο της Σύμβασης. Σε περίπτωση μεταβολής της διεύθυνσης οιουδήποτε Συμβαλλόμενου Μέρους, το τελευταίο υποχρεούται να γνωστοποιήσει στον αντισυμβαλλόμενό του την εν λόγω αλλαγή της διευθύνσεώς του, άλλως η κατά τα ανωτέρω επίδοση ή κοινοποίηση εγγράφου σχετικού με τη Σύμβαση γίνεται εγκύρως στην αναγραφόμενη στο προοίμιο της Σύμβασης διεύθυνση του οικείου Συμβαλλόμενου Μέρους. Σε περίπτωση που για οιονδήποτε λόγο ελλείπει ή αντικαθίσταται ο νόμιμος εκπρόσωπος Συμβαλλόμενου Μέρους, το Μέρος αυτό οφείλει να γνωστοποιήσει στον αντισυμβαλλόμενό του τον αντικαταστάτη του.

Αυτά αφού συμφωνήθηκαν και έγιναν αμοιβαία αποδεκτά, συντάχθηκε η παρούσα και τα άνω παραρτήματά της σε τρία (3) όμοια αντίτυπα, αναγνώσθηκε και βεβαιώθηκε το περιεχόμενό τους και υπογράφεται ως έπεται, έκαστο δε συμβαλλόμενο μέρος έλαβε από ένα, ένα δε εξ αυτών, θα κοινοποιηθεί νομίμως και εμπροθέσμως στην αρμόδια Δ.Ο.Υ.

|  |
| --- |
| **ΟΙ ΣΥΜΒΑΛΛΟΜΕΝΟΙ** |
| **Για το Διαχειριστή**Ανώνυμη Εταιρία με την επωνυμία«ΔΙΑΧΕΙΡΙΣΤΗΣ ΕΘΝΙΚΟΥ ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ ΑΝΩΝΥΜΗ ΕΤΑΙΡΙΑ» | **Για το Χρήστη Μεταφοράς**«…………………………………» |
| Ο νόμιμος εκπρόσωπος,……………………….……………………….(σφραγίδα με εταιρική επωνυμία) | Ο νόμιμος εκπρόσωπος,……………………….……………………….(σφραγίδα με εταιρική επωνυμία) |

**ΠΑΡΑΡΤΗΜΑ 1**

**ΑΙΤΗΣΗ ΣΥΝΑΨΗΣ ΣΥΜΒΑΣΗΣ ΠΛΑΙΣΙΟ ΜΕΤΑΦΟΡΑΣ ΦΥΣΙΚΟΥ ΑΕΡΙΟΥ**

|  |  |
| --- | --- |
| **ΑΙΤΗΣΗ ΣΥΝΑΨΗΣ ΣΥΜΒΑΣΗΣ ΠΛΑΙΣΙΟ ΜΕΤΑΦΟΡΑΣ ΦΥΣΙΚΟΥ ΑΕΡΙΟΥ**Του / της ...........………………………………………………………………..........έδρα………………………………..........Οδός ………………………. Αριθμός ....ΑΦΜ ………………………….……….,ΔΟΥ……………………………….……Κωδικός EIC……………………………που εκπροσωπείται για την υποβολή τηςπαρούσας δυνάμει του………………………………………….………………………………………….από τον/ την………………………………………….κάτοικο …………………………………Αριθμ. ΑΔΤ ……………………............που εκδόθηκε από ……………………..την………………………………………Τηλέφωνα επικοινωνίας:………………………………………….………………………………………….Fax……………………………………...E-mail………………………………….*(τόπος) ……………*…………………*(ημερομηνία)* ……………………… | **ΠΡΟΣ ΤΟΝ ΔΙΑΧΕΙΡΙΣΤΗ ΤΟΥ Ε.Σ.Φ.Α.**  Λαμβάνοντας υπόψη τις διατάξεις του ν. 4001/2011 (ΦΕΚ Α’ 179, εφεξής Νόμος), του Κώδικα Διαχείρισης ΕΣΦΑ και την υπ’ αρ. …. Απόφαση ΡΑΕ «Έγκριση Πρότυπης Σύμβασης Πλαίσιο Μεταφοράς Φυσικού Αερίου», με την παρούσα: Α. Δηλώνω ότι η εταιρεία την οποία εκπροσωπώ έχει δικαίωμα πρόσβασης στο Εθνικό Σύστημα Μεταφοράς Φυσικού Αερίου σύμφωνα με τις κείμενες διατάξεις και,Β. Αιτούμαι τη σύναψη Σύμβασης Πλαίσιο Μεταφοράς Φυσικού Αερίου. Για το σκοπό αυτό υποβάλλονται συνημμένα τα ακόλουθα έγγραφα και στοιχεία: 1. …………………………………
2. …………………………………
3. …………………………………
4. …………………………………
5. …………………………………
6. …………………………………

Με τιμή**…………………….****…………………….***(ονοματεπώνυμο, ιδιότητα,**υπογραφή και σφραγίδα)* |

**ΠΑΡΑΡΤΗΜΑ 1Α**

**ΕΓΓΡΑΦΑ ΠΟΥ ΣΥΝΥΠΟΒΑΛΛΟΝΤΑΙ ΜΕ ΤΗΝ ΑΙΤΗΣΗ ΣΥΝΑΨΗΣ ΣΥΜΒΑΣΗΣ ΠΛΑΙΣΙΟ ΜΕΤΑΦΟΡΑΣ ΦΥΣΙΚΟΥ ΑΕΡΙΟΥ**

**Ι.Νομιμοποιητικά έγγραφα**

1. Νομίμως επικυρωμένο αντίγραφο του Καταστατικού του αιτούντος Χρήστη, με όλες τις τελευταίες τροποποιήσεις, θεωρημένο από την αρμόδια εποπτεύουσα αρχή και προκειμένου για Α.Ε. ή Ε.Π.Ε. το Γενικό Εμπορικό Μητρώο (Γ.Ε.ΜΗ), με όλες τις τροποποιήσεις μετά τη σύσταση ή από την τελευταία κωδικοποίηση. Αν η καταστατική του έδρα είναι στην αλλοδαπή, πιστοποιητικό νόμιμης σύστασης και λειτουργίας ή άλλο ισοδύναμο προς αυτό έγγραφο που έχει εκδοθεί από την αρμόδια εποπτεύουσα αρχή της καταστατικής του έδρας.
2. Νομίμως επικυρωμένα αντίγραφα των νομιμοποιητικών εγγράφων του αιτούντος Χρήστη, ήτοι προκειμένου για Α.Ε. πρακτικό Γ.Σ. περί του διορισμού του εν ενεργεία Διοικητικού Συμβουλίου και πρακτικό Διοικητικού Συμβουλίου περί συγκρότησης αυτού σε σώμα, και προκειμένου για Ε.Π.Ε. Πρακτικό Γ.Σ. περί διορισμού του/των Διαχειριστή/ών καθώς και πρακτικό εξουσιοδότησης νομίμου εκπροσώπου του Χρήστη για την υποβολή της αίτησης και την υπογραφή της Σύμβασης, χωρίς περιορισμό ως προς το ύψος των αναλαμβανόμενων οικονομικών υποχρεώσεων.
3. Αν ο αιτών Χρήστης δεν έχει τη νομική μορφή της Α.Ε. ή Ε.Π.Ε., απαιτείται να προσκομιστεί το καταστατικό του και τυχόν τροποποιήσεις αυτού, καθώς και επίσημα νομιμοποιητικά έγγραφα, ανάλογα με τη νομική μορφή του, τα οποία αποδεικνύουν το φυσικό πρόσωπο που έχει τη νόμιμη εξουσία εκπροσώπησης αυτού. Σε περίπτωση που η καταστατική του έδρα είναι στην αλλοδαπή, ο αιτών οφείλει να προσκομίσει τα αντίστοιχα με τα προαναφερθέντα έγγραφα και πιστοποιητικά, που θα εκδοθούν από αρμόδια αλλοδαπή αρχή, από τα οποία θα προκύπτει το φυσικό πρόσωπο που έχει τη νόμιμη εξουσία εκπροσώπησης αυτού.
4. Απόφαση ΡΑΕ περί εγγραφής του αιτούντος στο Μητρώο Χρηστών ΕΣΦΑ.
5. Προκειμένου για Α.Ε., πρόσφατο πιστοποιητικό (30ημέρου προ της υποβολής της Αιτήσεως σύναψης Σύμβασης) του Γενικού Εμπορικού Μητρώου (Γ.Ε.ΜΗ), από το οποίο να προκύπτουν όλες οι τροποποιήσεις του καταστατικού και η υποβολή πρακτικών Διοικητικού Συμβουλίου σχετικά με την εκπροσώπηση της εταιρείας.
6. Προκειμένου για ΕΠΕ και προσωπικών εταιρειών, πρόσφατο πιστοποιητικό (30ημέρου προ της υποβολής της Αιτήσεως σύναψης Σύμβασης) μεταβολών από το Γενικό Εμπορικό Μητρώο (Γ.Ε.ΜΗ).
7. Υπεύθυνη δήλωση με την οποία ο αιτών Χρήστης, όπως εκπροσωπείται νόμιμα, δηλώνει ότι τα στοιχεία που υποβάλλει με την παρούσα αίτηση είναι αληθή.
8. Σε περίπτωση αλλοδαπού νομικού προσώπου, δήλωση του νομίμου εκπροσώπου του ότι πέραν των στοιχείων που προσκομίζονται κατά τα ανωτέρω, δεν απαιτούνται να προσκομισθούν πρόσθετα στοιχεία για την πλήρη νομιμοποίηση του νομικού προσώπου σύμφωνα με τα οριζόμενα στο δίκαιο που διέπει το αλλοδαπό αυτό νομικό πρόσωπο.

**ΙΙ. Επικαιροποίηση νομιμοποιητικών εγγράφων**

Σε περίπτωση που ένα ή περισσότερα από τα προσκομιζόμενα έγγραφα της υπό Ι ενότητας, τροποποιηθούν, ανακληθούν ή παύσει η ισχύς τους, ο Συμβαλλόμενος Χρήστης Μεταφοράς υποχρεούται να προσκομίσει άμεσα στον Διαχειριστή τα επικαιροποιημένα νομιμοποιητικά έγγραφα. Τα ανωτέρω έγγραφα παράγουν έννομες συνέπειες για τους σκοπούς της παρούσας Σύμβασης από την τεκμηριωμένη περιέλευσή τους σε γνώση του Διαχειριστή. Με την προσκόμιση των νέων εγγράφων, ο Χρήστης Μεταφοράς υποχρεούται να συνυποβάλλει βεβαίωση του νόμιμου εκπροσώπου του περί του ότι τα λοιπά, ήδη υποβληθέντα νομιμοποιητικά έγγραφα παραμένουν σε ισχύ και δεν έχουν τροποποιηθεί ή ανακληθεί.

**ΠΑΡΑΡΤΗΜΑ 2**

**ΥΠΟΔΕΙΓΜΑ ΑΙΤΗΣΗΣ ΠΑΡΟΧΗΣ ΥΠΗΡΕΣΙΩΝ ΜΕΤΑΦΟΡΑΣ ΣΕ ΑΔΙΑΛΕΙΠΤΗ ΒΑΣΗ**

**Ι. ΑΙΤΗΣΗ ΑΔΙΑΛΕΙΠΤΩΝ ΥΠΗΡΕΣΙΩΝ ΜΕΤΑΦΟΡΑΣ**

* **Επωνυμία Χρήστη Μεταφοράς : [………..]**
* **EIC Χρήστη Μεταφοράς : [………..]**
* **Αριθμός Σύμβασης Μεταφοράς: [………….]**
* **Ημερομηνία Έναρξης Παροχής Υπηρεσιών: [……………]**
* **Ημερομηνία Λήξης Παροχής Υπηρεσιών: [……………]**
* **Δέσμευση Μεταφορικής Ικανότητας Παράδοσης σε Σημεία Εισόδου, Σημεία Εισόδου Αντίστροφης Ροής (\*)**

|  |  |  |  |
| --- | --- | --- | --- |
| Α/Α | Ονομασία Σημείου Εισόδου | Ονομασία Σημείου Εισόδου Αντίστροφης Ροής | Δεσμευμένη Μεταφορική Ικανότητα Παράδοσης[kWh/Ημέρα] |
|  |  |  |   |
|  |  |  |  |

* **Δέσμευση Μεταφορικής Ικανότητας Παραλαβής σε Σημεία Εξόδου, Σημεία Εξόδου Αντίστροφης Ροής (\*)**

|  |  |  |  |
| --- | --- | --- | --- |
| Α/Α | Ονομασία Σημείου Εξόδου | Ονομασία Σημείου Εξόδου Αντίστροφης Ροής | Δεσμευμένη Μεταφορική Ικανότητα Παραλαβής [kWh/Ημέρα] |
|  |  |  |  |
|  |  |  |  |

* **Στοιχεία του Eξουσιοδοτημένου Εκπροσώπου του Χρήστη Μεταφοράς που υποβάλλει την Αίτηση Αδιάλειπτων Υπηρεσιών**

Ονοματεπώνυμο : ………………………………………………………….

Αριθμός Δελτίου

Ταυτότητας : …………………………………………………………

Διεύθυνση : ………………………………………………………….

Ταχ. Κώδικας : ………………………………………………………….

Τηλέφωνο : ………………………………………………………….

Fax : ………………………………………………………….

E-mail : ………………………………………………………….

**🞏 Η αιτούμενη προς δέσμευση Μεταφορική Ικανότητα Παράδοσης, Παραλαβής προέρχεται από Εκχώρηση Δεσμευμένης Μεταφορικής Ικανότητας Παράδοσης, Παραλαβής αντίστοιχα, από την Εγκεκριμένη Αίτηση Αδιάλειπτων Υπηρεσιών με κωδικό αριθμό .**

**🞏 Η αιτούμενη προς δέσμευση Μεταφορική Ικανότητα Παράδοσης, Παραλαβής προέρχεται από Αποδέσμευση Δεσμευμένης Μεταφορικής Ικανότητας Παράδοσης, Παραλαβής αντίστοιχα, από τον Χρήστη Μεταφοράς με κωδικό EIC .**

**Τόπος / Ημερομηνία Αίτησης […….]**

|  |
| --- |
| **Για το Χρήστη Μεταφοράς** |
| (Υπογραφή) |
| (Ονοματεπώνυμο) |

(\*) Συμπληρώνεται κατά περίπτωση

**ΙΙ. ΑΠΟΦΑΣΗ ΤΟΥ ΔΙΑΧΕΙΡΙΣΤΗ ΓΙΑ ΤΗΝ ΕΓΚΡΙΣΗ Η ΑΠΟΡΡΙΨΗ** **ΑΙΤΗΣΗΣ ΑΔΙΑΛΕΙΠΤΩΝ ΥΠΗΡΕΣΙΩΝ ΜΕΤΑΦΟΡΑΣ**

Επί της με αριθμό πρωτοκόλλου ……. Αιτήσεως Αδιάλειπτων Υπηρεσιών Μεταφοράς του Χρήστη Μεταφοράς, με αριθμό Σύμβασης Μεταφοράς ……, ο **ΔΙΑΧΕΙΡΙΣΤΗΣ**:

**□ ΕΓΚΡΙΝΕΙ** την Αίτηση, η οποία λαμβάνει **μοναδικό κωδικό αριθμό […….]**

□ **ΑΠΟΡΡΙΠΤΕΙ** την Αίτηση, για τους εξής λόγους:

……………

……………

**Τόπος / Ημερομηνία Έγκρισης - Απόρριψης […….]**

|  |
| --- |
| **Για το Διαχειριστή** |
| (Υπογραφή) |
| (Ονοματεπώνυμο) |

**ΠΑΡΑΡΤΗΜΑ 3**

**ΥΠΟΔΕΙΓΜΑ ΑΙΤΗΣΗΣ ΠΑΡΟΧΗΣ ΥΠΗΡΕΣΙΩΝ ΜΕΤΑΦΟΡΑΣ ΣΕ ΔΙΑΚΟΠΤΟΜΕΝΗ ΒΑΣΗ**

**Ι. ΑΙΤΗΣΗ ΔΙΑΚΟΠΤΟΜΕΝΩΝ ΥΠΗΡΕΣΙΩΝ ΜΕΤΑΦΟΡΑΣ**

* **Επωνυμία Χρήστη Μεταφοράς: [………..]**
* **EIC Χρήστη Μεταφοράς : [………..]**
* **Αριθμός Σύμβασης Μεταφοράς: [………….]**
* **Ημερομηνία Έναρξης Παροχής Υπηρεσιών: [……………]**
* **Ημερομηνία Λήξης Παροχής Υπηρεσιών: [……………]**
* **Δέσμευση Διακοπτόμενης Μεταφορικής Ικανότητας Παράδοσης σε Σημεία Εισόδου (\*)**

|  |  |  |
| --- | --- | --- |
| Α/Α | Ονομασία Σημείου Εισόδου | Δεσμευμένη Διακοπτόμενη Μεταφορική Ικανότητα Παράδοσης[kWh/Ημέρα] |
|  |  |   |
|  |  |  |

* **Δέσμευση Διακοπτόμενης Μεταφορικής Ικανότητας Παραλαβής σε Σημεία Εξόδου Αντίστροφης Ροής (\*)**

|  |  |  |
| --- | --- | --- |
| Α/Α | Ονομασία Σημείου Εξόδου Αντίστροφης Ροής | Δεσμευμένη Διακοπτόμενη Μεταφορική Ικανότητα Παραλαβής[kWh/Ημέρα] |
|  |  |  |
|  |  |  |

* **Στοιχεία του Eξουσιοδοτημένου Εκπροσώπου του Χρήστη Μεταφοράς που υποβάλλει την Αίτηση Διακοπτόμενων Υπηρεσιών**

Ονοματεπώνυμο : ………………………………………………………….

Αριθμός Δελτίου

Ταυτότητας : …………………………………………………………

Διεύθυνση : ………………………………………………………….

Ταχ. Κώδικας : ………………………………………………………….

Τηλέφωνο : ………………………………………………………….

Fax : ………………………………………………………….

E-mail : ………………………………………………………….

**Τόπος / Ημερομηνία Αίτησης […….]**

|  |
| --- |
| **Για το Χρήστη Μεταφοράς** |
| (Υπογραφή) |
| (Ονοματεπώνυμο) |

(\*) Συμπληρώνεται κατά περίπτωση

**ΙΙ. ΑΠΟΦΑΣΗ ΤΟΥ ΔΙΑΧΕΙΡΙΣΤΗ ΓΙΑ ΤΗΝ ΕΓΚΡΙΣΗ Η ΑΠΟΡΡΙΨΗ** **ΑΙΤΗΣΗΣ** **ΔΙΑΚΟΠΤΟΜΕΝΩΝ ΥΠΗΡΕΣΙΩΝ**

Επί της με αριθμό πρωτοκόλλου ……. Αιτήσεως Διακοπτόμενων Υπηρεσιών του Χρήστη Μεταφοράς με αριθμό Σύμβασης Μεταφοράς ……, ο **ΔΙΑΧΕΙΡΙΣΤΗΣ**:

**□ ΕΓΚΡΙΝΕΙ** την Αίτηση, η οποία λαμβάνει **μοναδικό κωδικό αριθμό […….]**

□ **ΑΠΟΡΡΙΠΤΕΙ** την Αίτηση, για τους εξής λόγους:

……………

……………

Τόπος / Ημερομηνία Έγκρισης - Απόρριψης […….]

|  |
| --- |
| **Για το Διαχειριστή** |
| (Υπογραφή) |
| (Ονοματεπώνυμο) |

**ΠΑΡΑΡΤΗΜΑ 4**

**ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΑΟΡΙΣΤΟΥ ΧΡΟΝΟΥ**

Πρoς:

ΔΙΑΧΕΙΡΙΣΤΗ ΕΘΝΙΚΟΥ ΣΥΣΤΗΜΑΤΟΣ ΑΡΙΘΜ................

ΦΥΣΙΚΟΥ ΑΕΡΙΟΥ ΑΝΩΝΥΜΗ ΕΤΑΙΡΕΙΑ ΕURO:#.....................,….€

(ΔΕΣΦΑ Α.Ε.)

 Αθήνα,.............../.............../20….

Κύριοι,

Σε σχέση με την υπ’ αριθμ. ……… της ……… Σύμβαση Μεταφοράς Φυσικού Αερίου μεταξύ της ανώνυμης εταιρείας με την επωνυμία «ΔΙΑΧΕΙΡΙΣΤΗΣ ΕΘΝΙΚΟΥ ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ ΑΝΩΝΥΜΗ ΕΤΑΙΡΕΙΑ» και το διακριτικό τίτλο «Δ.Ε.Σ.Φ.Α Α.Ε», (εφεξής Διαχειριστής) και του/της ………………………….. με την επωνυμία «………………..» και το διακριτικό τίτλο «……….» (εφεξής Εταιρεία) και κατόπιν εντολής της Εταιρείας: «………………».

Εγγυόμαστε ρητά, ανέκκλητα και ανεπιφύλακτα υπέρ της ……… Εταιρείας με την επωνυμία «………………..», …………………………, ………………………….., να καταβάλουμε σε εσάς, παραιτούμεvoι δια της παρούσης ρητά και ανεπιφύλακτα κάθε εvστάσεως, δικαιώματος διαιρέσεως και διζήσεως ως και των δικαιωμάτων μας εκ των άρθρων 853, 855επ. 867 και 868 του Ελληνικού Αστικού Κώδικα, οποιοδήποτε ποσό και μέχρι του ποσού των …………………….. Ευρώ (………….,….€), για την εμπρόθεσμη εξόφληση από την ανωτέρω Εταιρεία κάθε οφειλής εκ των παρεχομένων από τον Διαχειριστή υπηρεσιών Μεταφοράς Φυσικού Αερίου, την εμπρόθεσμη και προσήκουσα εκπλήρωση του συνόλου των υποχρεώσεων που απορρέουν από την ως άνω Σύμβαση Μεταφοράς Φυσικού Αερίου και τον εν γένει συμβατικό δεσμό μεταξύ του Διαχειριστή και της Εταιρείας.

Το παραπάνω ποσό τηρούμε στη διάθεσή σας και θα το καταβάλλουμε, σε πρώτη ζήτηση, χωρίς καμία απολύτως αντίρρηση και απροφάσιστα, ολόκληρο ή μέρος αυτού, μέσα σε τρείς (3) ημέρες από τότε που θα λάβουμε απλή έγγραφη δήλωσή σας και αφού μας επιστρέψετε την παρούσα εγγυητική επιστολή μας, χωρίς να ερευνήσουμε το νόμιμο ή όχι της απαίτησής σας.

Σε περίπτωση που μέρος μόνον της οφειλής, υπέρ της οποίας δίδεται η παρούσα εγγύηση δεν εξοφληθεί εμπρόθεσμα και εμφανίσετε την παρούσα σύμφωνα με τα παραπάνω προς μερική καταβολή, τότε θα σφραγίσουμε την παρούσα εγγυητική επιστολή μας για το αντίστοιχο προς το ανεξόφλητο ποσό της κύριας οφειλής, που θα σας καταβάλουμε αμέσως κατά τα ανωτέρω, η δε παρούσα εγγυητική επιστολή μας θα σας επιστραφεί και θα συνεχίσει να ισχύει έκτοτε για το υπολειπόμενο ποσό που αυτή καλύπτει. Η υποχρέωσή μας αυτή ισχύει χωρίς να έχουμε δικαίωμα άρνησης πληρωμής και χωρίς να δικαιούμαστε να αντιτάξουμε οποιεσδήποτε ενστάσεις ή αντιρρήσεις δικές μας ή της Εταιρίας υπέρ της οποίας εκδίδεται η παρούσα ή και οποιουδήποτε τρίτου. Ο Διαχειριστής δεν βαρύνεται με φόρους, τέλη ή οιαδήποτε χρέωση που σχετίζεται με την κατάπτωση της παρούσας εγγυητικής επιστολής.

Από την εγγύηση αυτή, που αφορά στην πιο πάνω αιτία και η οποία είναι αορίστου χρόνου, θα απαλλάξουμε την Εταιρεία για την οποία εγγυόμαστε, μόνο μετά από έγγραφη δήλωσή σας, περί απαλλαγής μας από κάθε ευθύνη που μπορεί να προκύψει από την παρούσα εγγύηση και με την ταυτόχρονη επιστροφή σε μας του σώματος της παρούσας εγγυητικής επιστολής. Βεβαιώνουμε, επίσης, ότι το σύνολο των εκ μέρους μας εκδοθεισών και ευρισκομένων σε ισχύ προς το Δημόσιο, ΝΠΔΔ, ΝΠΙΔ, κ.λ.π. εγγυητικών επιστολών, συμπεριλαμβανομένης και της παρούσης, δεν υπερβαίνει το για την Τράπεζά μας καθορισμένο σχετικώς από την οικεία νομοθεσία ανώτατο όριο παροχής εγγυήσεων.

Η παρούσα εγγυητική μας επιστολή διέπεται από το Ελληνικό Δίκαιο και κάθε διαφορά που τυχόν προκύψει, επιλύεται από τα Δικαστήρια της Αθήνας, τα οποία ορίζονται ως αποκλειστικώς αρμόδια.

Με τιμή,

..................................

Η εγγυήτρια Τράπεζα ...................

**ΠΑΡΑΡΤΗΜΑ 5**

**ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΟΡΙΣΜΕΝΟΥ ΧΡΟΝΟΥ**

Πρoς:

ΔΙΑΧΕΙΡΙΣΤΗ ΕΘΝΙΚΟΥ ΣΥΣΤΗΜΑΤΟΣ ΑΡΙΘΜ................

ΦΥΣΙΚΟΥ ΑΕΡΙΟΥ ΑΝΩΝΥΜΗ ΕΤΑΙΡΕΙΑ ΕURO:#.....................,….€

(ΔΕΣΦΑ Α.Ε.)

 Αθήνα,.............../.............../20….

Κύριοι,

Σε σχέση με την υπ’ αριθμ. ……… της ……… Σύμβαση Μεταφοράς Φυσικού Αερίου μεταξύ της ανώνυμης εταιρείας με την επωνυμία «ΔΙΑΧΕΙΡΙΣΤΗΣ ΕΘΝΙΚΟΥ ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ ΑΝΩΝΥΜΗ ΕΤΑΙΡΕΙΑ» και το διακριτικό τίτλο «Δ.Ε.Σ.Φ.Α Α.Ε», (εφεξής Διαχειριστής) και του/της ………………………….. με την επωνυμία «………………..» και το διακριτικό τίτλο «……….» (εφεξής Εταιρεία) και κατόπιν εντολής της Εταιρείας: «………………».

Εγγυόμαστε ρητά, ανέκκλητα και ανεπιφύλακτα υπέρ της ……… Εταιρείας με την επωνυμία «………………..», …………………………, ………………………….., να καταβάλουμε σε εσάς, παραιτούμεvoι δια της παρούσης ρητά και ανεπιφύλακτα κάθε εvστάσεως, δικαιώματος διαιρέσεως και διζήσεως ως και των δικαιωμάτων μας εκ των άρθρων 853, 855επ. και 866 του Ελληνικού Αστικού Κώδικα, οποιοδήποτε ποσό και μέχρι του ποσού των …………………….. Ευρώ (………….,….€), για την εμπρόθεσμη εξόφληση από την ανωτέρω Εταιρεία κάθε οφειλής εκ των παρεχομένων από τον Διαχειριστή υπηρεσιών Μεταφοράς Φυσικού Αερίου, την εμπρόθεσμη και προσήκουσα εκπλήρωση του συνόλου των υποχρεώσεων που απορρέουν από την ως άνω Σύμβαση Μεταφοράς Φυσικού Αερίου και τον εν γένει συμβατικό δεσμό μεταξύ του Διαχειριστή και της Εταιρείας.

Το παραπάνω ποσό τηρούμε στη διάθεσή σας και θα το καταβάλλουμε, σε πρώτη ζήτηση, χωρίς καμία απολύτως αντίρρηση και απροφάσιστα, ολόκληρο ή μέρος αυτού, μέσα σε τρείς (3) ημέρες από τότε που θα λάβουμε απλή έγγραφη δήλωσή σας και αφού μας επιστρέψετε την παρούσα εγγυητική επιστολή μας, χωρίς να ερευνήσουμε το νόμιμο ή όχι της απαίτησής σας.

Σε περίπτωση που μέρος μόνον της οφειλής, υπέρ της οποίας δίδεται η παρούσα εγγύηση δεν εξοφληθεί εμπρόθεσμα και εμφανίσετε την παρούσα σύμφωνα με τα παραπάνω προς μερική καταβολή, τότε θα σφραγίσουμε την παρούσα εγγυητική επιστολή μας για το αντίστοιχο προς το ανεξόφλητο ποσό της κύριας οφειλής, που θα σας καταβάλουμε αμέσως κατά τα ανωτέρω, η δε παρούσα εγγυητική επιστολή μας θα σας επιστραφεί και θα συνεχίσει να ισχύει έκτοτε για το υπολειπόμενο ποσό που αυτή καλύπτει. Η υποχρέωσή μας αυτή ισχύει χωρίς να έχουμε δικαίωμα άρνησης πληρωμής και χωρίς να δικαιούμαστε να αντιτάξουμε οποιεσδήποτε ενστάσεις ή αντιρρήσεις δικές μας ή της Εταιρίας υπέρ της οποίας εκδίδεται η παρούσα ή και οποιουδήποτε τρίτου. Ο Διαχειριστής δεν βαρύνεται με φόρους, τέλη ή οιαδήποτε χρέωση που σχετίζεται με την κατάπτωση της παρούσας εγγυητικής επιστολής.

Η εγγύηση αυτή, που αφορά στην πιο πάνω αιτία, ισχύει μέχρι την ………………….. και ώρα 12:00 μόνον, μετά δε την πάροδο αυτής της προθεσμίας και εφόσον δεν μας έχει γίνει γνωστή καμία απαίτησή σας επί του ποσού της εγγύησης, σύμφωνα με τα ανωτέρω, η παρούσα θεωρείται αυτοδικαίως άκυρη και ανίσχυρη. Βεβαιώνουμε, επίσης, ότι το σύνολο των εκ μέρους μας εκδοθεισών και ευρισκομένων σε ισχύ προς το Δημόσιο, ΝΠΔΔ, ΝΠΙΔ, κ.λ.π. εγγυητικών επιστολών, συμπεριλαμβανομένης και της παρούσης, δεν υπερβαίνει το για την Τράπεζά μας καθορισμένο σχετικώς από την οικεία νομοθεσία ανώτατο όριο παροχής εγγυήσεων.

Η παρούσα εγγυητική μας επιστολή διέπεται από το Ελληνικό Δίκαιο και κάθε διαφορά που τυχόν προκύψει, επιλύεται από τα Δικαστήρια της Αθήνας, τα οποία ορίζονται ως αποκλειστικώς αρμόδια.

Με τιμή,

..................................

Η εγγυήτρια Τράπεζα ...................

**ΠΑΡΑΡΤΗΜΑ Β**

**ΠΡΟΤΥΠΗ**

**ΣΥΜΒΑΣΗ ΠΛΑΙΣΙΟ ΧΡΗΣΗΣ ΕΓΚΑΤΑΣΤΑΣΗΣ ΥΓΡΟΠΟΙΗΜΕΝΟΥ ΦΥΣΙΚΟΥ ΑΕΡΙΟΥ (ΥΦΑ)**

**ΠΕΡΙΕΧΟΜΕΝΑ**

**Άρθρο 1. Αντικείμενο 3**

**Άρθρο 2. Διάρκεια 4**

**Άρθρο 3. Υποχρεώσεις Συμβαλλομένων Μερών 4**

**Άρθρο 4. Τιμολόγηση και Πληρωμές 5**

**Άρθρο 5. Μετρήσεις και Δοκιμές 6**

**Άρθρο 6. Ευθύνη των Συμβαλλομένων Μερών 7**

**Άρθρο 7. Ανωτέρα Βία 8**

**Άρθρο 8. Εγγύηση 9**

**Άρθρο 9. Υποκατάσταση 12**

**Άρθρο 10. Λύση − Καταγγελία 13**

**Άρθρο 11. Υποχρέωση Εχεμύθειας 13**

**Άρθρο 12. Εφαρμοστέο Δίκαιο − Επίλυση Διαφορών − Δωσιδικία 14**

**Άρθρο 13. Τροποποιήσεις Σύμβασης 15**

**Άρθρο 14. Τελικοί Όροι 15**

**ΠΑΡΑΡΤΗΜΑ 1 - ΑΙΤΗΣΗ ΣΥΝΑΨΗΣ ΣΥΜΒΑΣΗΣ ΠΛΑΙΣΙΟΥ ΧΡΗΣΗΣ ΕΓΚΑΤΑΣΤΑΣΗΣ ΥΦΑ 17**

**ΠΑΡΑΡΤΗΜΑ 2 - ΑΙΤΗΣΗ ΧΡΗΣΗΣ ΕΓΚΑΤΑΣΤΑΣΗΣ ΥΦΑ 20**

**ΠΑΡΑΡΤΗΜΑ 3 - ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΑΟΡΙΣΤΟΥ ΧΡΟΝΟY 23**

**ΠΑΡΑΡΤΗΜΑ 4 - ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΟΡΙΣΜΕΝΟΥ ΧΡΟΝΟΥ 25**

Αριθμός Σύμβασης: …..

Στην Αθήνα, σήμερα την …………………………του έτους ……... μεταξύ των κάτωθι Συμβαλλομένων Μερών, ήτοι:

α) αφενός της ανώνυμης εταιρίας με την επωνυμία «ΔΙΑΧΕΙΡΙΣΤΗΣ ΕΘΝΙΚΟΥ ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ ΑΝΩΝΥΜΗ ΕΤΑΙΡΙΑ» και τον διακριτικό τίτλο «Δ.Ε.Σ.Φ.Α. Α.Ε.», με αριθμό καταχώρησης στο Γενικό Εμπορικό Μητρώο ………………….., η οποία εδρεύει στ.. …………, επί της …………., με ΑΦΜ …………….., ΔΟΥ ΦΑΕ ΑΘΗΝΩΝ, εκπροσωπείται νόμιμα για την υπογραφή της παρούσας δυνάμει του υπ’ αριθμ. …….……. πρακτικού του Διοικητικού Συμβουλίου της από τον ………….. κάτοικο ………………………, οδός ……… ………………… αριθμ. …… …………, κάτοχο του υπ’ αριθμ. ……… ………. δελτίου αστυνομικής ταυτότητας, το οποίο εκδόθηκε από ……………….. με ΑΦΜ: ………………… Δ.Ο.Υ. …………., / της ………………….. και καλείται στο εξής «Διαχειριστής» και

β) αφετέρου της εταιρίας με την επωνυμία «…………………» και τον διακριτικό τίτλο «……………….», με αριθμό καταχώρησης στο Γενικό Εμπορικό Μητρώο ………………….., η οποία εδρεύει στον δήμο ………….., έχει ΑΦΜ: ………………, ΔΟΥ ……………., εκπροσωπείται νόμιμα για την υπογραφή της παρούσας Σύμβασης από τον …...............……………… …………………… …….., δυνάμει του …………… ……………, κάτοικο ………………………, οδός ……… ………………… αριθμ. …… …………, κάτοχο του υπ’ αριθμ. ……… ………. δελτίου αστυνομικής ταυτότητας, το οποίο εκδόθηκε από ……………….. με ΑΦΜ: ………………… Δ.Ο.Υ. …………., / της ………………….. και καλείται στο εξής «Χρήστης ΥΦΑ», και από κοινού «Συμβαλλόμενοι»,

και λαμβάνοντας υπόψη ότι η αφετέρου συμβαλλόμενη εταιρεία:

α. είναι εγγεγραμμένη στο Μητρώο Χρηστών του Εθνικού Συστήματος Φυσικού Αερίου (εφεξής ΕΣΦΑ) δυνάμει της με αριθμό …… απόφασης της Ρυθμιστικής Αρχής Ενέργειας (εφεξής ΡΑΕ), και

β. υπέβαλε την με αριθμό πρωτοκόλλου ………….. Αίτηση Σύναψης Σύμβασης Πλαίσιο Χρήσης Εγκατάστασης ΥΦΑ (εφεξής «Αίτηση Σύναψης Σύμβασης ΥΦΑ») σύμφωνα με το υπόδειγμα του Παραρτήματος 1 της Πρότυπης Σύμβασης ΥΦΑ, η οποία έγινε δεκτή από το Διαχειριστή σύμφωνα με τις διατάξεις του Κώδικα Διαχείρισης του Εθνικού Συστήματος Φυσικού Αερίου (εφεξής «Κώδικας»).

συμφωνήθηκαν, συνομολογήθηκαν και έγιναν αμοιβαία δεκτά τα ακόλουθα:

**Άρθρο 1. Αντικείμενο**

**1.** Αντικείμενο της Σύμβασης Πλαίσιο Χρήσης Εγκατάστασης ΥΦΑ (εφεξής «Σύμβαση ΥΦΑ» ή «Σύμβαση») είναι η παροχή από τον Διαχειριστή προς τον Χρήστη ΥΦΑ της Βασικής Υπηρεσίας ΥΦΑ καθώς και των λοιπών υπηρεσιών σύμφωνα με τα ειδικότερα οριζόμενα στο Κεφάλαιο [11] του Κώδικα (εφεξής «Υπηρεσίες ΥΦΑ»).

**2.** Προς τον σκοπό αυτό, ο Χρήστης ΥΦΑ υποβάλλει στον Διαχειριστή Αίτηση Χρήσης Εγκατάστασης ΥΦΑ (εφεξής «Αίτηση ΥΦΑ») σύμφωνα με το υπόδειγμα του Παραρτήματος 2 της παρούσας Σύμβασης. Για την υποβολή Αίτησης ΥΦΑ καθώς και για τη διενέργεια κάθε πράξης που προβλέπεται στο πλαίσιο λειτουργίας της Σύμβασης σύμφωνα με τον Κώδικα και την οικεία νομοθεσία, ο Χρήστης ΥΦΑ χορηγεί νομίμως ειδική προς τούτο εξουσιοδότηση σε εκπρόσωπό του χωρίς περιορισμό ως προς το ύψος των αναλαμβανόμενων οικονομικών υποχρεώσεων.

Εφόσον η Αίτηση ΥΦΑ πληροί τους όρους της Σύμβασης και τις προϋποθέσεις των οικείων διατάξεων της κείμενης νομοθεσίας γίνεται αποδεκτή από τον Διαχειριστή (εφεξής «Εγκεκριμένη Αίτηση ΥΦΑ») άλλως απορρίπτεται αιτιολογημένα, η δε πράξη απόρριψης κοινοποιείται στη ΡΑΕ.

**3.** Κάθε Αίτηση ΥΦΑ, η οποία γίνεται αποδεκτή από τον Διαχειριστή, θεωρείται «Εγκεκριμένη Αίτηση ΥΦΑ». Οι Εγκεκριμένες Αιτήσεις ΥΦΑ ανακαλούνται μόνο για σπουδαίο λόγο και μόνο κατόπιν συμφωνίας με τον Διαχειριστή, σύμφωνα με τα προβλεπόμενα στην παράγραφο 1 του άρθρου 13 της παρούσας Σύμβασης.

**4.** Αναπόσπαστα και αδιαίρετα τμήματα της παρούσας Σύμβασης αποτελούν τα Παραρτήματα αυτής.

**5.** Εάν δεν προβλέπεται άλλως, οι όροι που χρησιμοποιούνται στην Σύμβαση, έχουν την έννοια που τους αποδίδεται στο Ν. 4001/2011 (εφεξής «Νόμος») στον Κώδικα και στον Κανονισμό Τιμολόγησης Βασικών Δραστηριοτήτων του ΕΣΦΑ (εφεξής «Κανονισμός Τιμολόγησης»).

**Άρθρο 2. Διάρκεια**

1. Η παρούσα Σύμβαση είναι αορίστου διάρκειας άρχεται την ……………….. και ισχύει έως ότου λυθεί ή καταγγελθεί σύμφωνα με τα προβλεπόμενα στο άρθρο [10] αυτής.

2. Με την επιφύλαξη των διατάξεων του άρθρου [10] της Σύμβασης ΥΦΑ, η ημερομηνία έναρξης και η ημερομηνία λήξης των παρεχομένων Υπηρεσιών ΥΦΑ καθορίζονται στην οικεία κάθε φορά Εγκεκριμένη Αίτηση ΥΦΑ, σύμφωνα και με τα οριζόμενα στο άρθρο [71] του Κώδικα.

**Άρθρο 3. Υποχρεώσεις Συμβαλλομένων Μερών**

**1.** ΟΔιαχειριστής υποχρεούται να παρέχει στον Χρήστη ΥΦΑ τις Υπηρεσίες ΥΦΑ σύμφωνα με τους όρους της Σύμβασης και τα στοιχεία της εκάστοτε Εγκεκριμένης Αίτησης ΥΦΑ, κατά τον πλέον οικονομικό, διαφανή και άμεσο τρόπο, χωρίς διακρίσεις μεταξύ του Χρήστη ΥΦΑ και άλλων Χρηστών ΥΦΑ.

**2.** Ο Χρήστης ΥΦΑ οφείλει να παραδίδει ΥΦΑ στην Εγκατάσταση ΥΦΑ που φέρει τις Προδιαγραφές Ποιότητας Φυσικού Αερίου που προβλέπονται στον Κώδικα και στην κείμενη νομοθεσία και να εξοφλεί προσηκόντως και εμπροθέσμως τις πάσης φύσεως οικονομικές υποχρεώσεις του έναντι του Διαχειριστή, οι οποίες απορρέουν από τη Σύμβαση, τον Κώδικα και την οικεία νομοθεσία.

**3.** Ρητά συμφωνείται ότι για τους σκοπούς της Σύμβασης, η Δεσμευμένη Δυναμικότητα Αεριοποίησης του Χρήστη ΥΦΑ είναι αυτή που ορίζεται με την «Εγκεκριμένη Αίτηση ΥΦΑ».

**4.** Ρητά συμφωνείται ότι οι όροι παροχής της Βασικής Υπηρεσίας ΥΦΑ μπορεί να τροποποιούνται όταν πληρούνται οι προϋποθέσεις των διατάξεων των άρθρων [87] και [71] του Κώδικα, υπό τους όρους και τη διαδικασία που προβλέπεται στις διατάξεις αυτές.

**5.** Ρητά συμφωνείται ότι, κάθε ζήτημα που δεν ρυθμίζεται με την παρούσα, διέπεται από από τις διατάξεις του Κώδικα και την οικεία νομοθεσία.

**Άρθρο 4. Τιμολόγηση και Πληρωμές**

**1.** Ο Χρήστης ΥΦΑ υποχρεούται να καταβάλει, μηνιαίως στο Διαχειριστή αντάλλαγμα (εφεξής Αμοιβή) για την εκ μέρους του τελευταίου παροχή των συμφωνούμενων δια της Σύμβασης και κάθε Εγκεκριμένης Αίτησης ΥΦΑ, υπηρεσιών. Η Αμοιβή υπολογίζεται και τιμολογείται κατά τα προβλεπόμενα στον Κώδικα, στον Κανονισμό Τιμολόγησης, στο Τιμολόγιο Χρήσης ΕΣΦΑ και στις κατ’ εξουσιοδότηση του Νόμου οικείες διατάξεις. Ρητά συμφωνείται ότι ο Χρήστης ΥΦΑ βαρύνεται με την καταβολή του εκάστοτε αναλογούντος στην ανωτέρω Αμοιβή φόρου, τέλους ή άλλου είδους επιβάρυνσης που τυχόν επιβάλλεται σε αυτόν κατά τα προβλεπόμενα στην κείμενη νομοθεσία Ο Διαχειριστής οφείλει να καταβάλει μηνιαίως στον Χρήστη ΥΦΑ το ποσό των χρεώσεων που προκύπτουν υπέρ αυτού κατά τα προβλεπόμενα στον Κώδικα, στον Κανονισμό Τιμολόγησης, στο Τιμολόγιο Χρήσης ΕΣΦΑ και τις κατ’ εξουσιοδότηση του Νόμου οικείες διατάξεις.

**2.** Ο Χρήστης ΥΦΑ αναγνωρίζει ότι η Αμοιβή του Διαχειριστή είναι εύλογη και δίκαιη, τελεί σε αναλογία με την αντιπαροχή, δεν υπόκειται σε περιορισμούς, όρους, αιρέσεις και επιφυλάξεις, συμψηφισμό ή οποιαδήποτε μείωση, με την επιφύλαξη τυχόν αντίθετων προβλέψεων στην κείμενη νομοθεσία ~~.~~

**3.** Ο Χρήστης ΥΦΑ θα τιμολογείται σε μηνιαία βάση. Η σχετική εκκαθάριση θα πραγματοποιείται σύμφωνα με τα οριζόμενα στον Κανονισμό Τιμολόγησης και στο Τιμολόγιο Χρήσης ΕΣΦΑ. Το τιμολόγιο κάθε ημερολογιακού μήνα θα εκδίδεται και θα αποστέλλεται από τον Διαχειριστή έως την εικοστή (20η) ημερολογιακή ημέρα του αμέσως επόμενου ημερολογιακού μήνα. Ρητά συμφωνείται ότι οι Συμβαλλόμενοι οφείλουν να εκπληρώνουν τις μεταξύ τους οικονομικές υποχρεώσεις όπως αυτές ορίζονται σε κάθε μηνιαίο τιμολόγιο, έως τη Δήλη Ημέρα Καταβολής. Ως Δήλη Ημέρα Καταβολής καταβολής εκάστου τιμολογίου ορίζεται η δέκατη (10η) εργάσιμη ημέρα από την ημέρα παραλαβής του σώματος του τιμολογίου από τον παραλήπτη αυτού.

**4.** Το τιμολόγιο αναφέρει, σε σχέση µε τον ημερολογιακό μήνα στον οποίο αφορά, αναλυτικά τουλάχιστον τα ακόλουθα::

α) Τις οικονομικές υποχρεώσεις του Χρήστη ΥΦΑ προς το Διαχειριστή, ως εξής:

Την οφειλόμενη από το Χρήστη ΥΦΑ Αμοιβή του Διαχειριστή και:

1. Διακριτά κάθε χρέωση που προβλέπεται στην παρούσα Σύμβαση ή στις διατάξεις του Κώδικα, του Κανονισμού Τιμολόγησης και του Τιμολογίου Χρήσης ΕΣΦΑ.
2. Οποιαδήποτε ανεξόφλητη οφειλή του Χρήστη ΥΦΑ που απορρέει από την παρούσα Σύμβαση και την κείμενη νομοθεσία.
3. Tο ποσό κάθε φόρου, τέλους ή άλλου είδους επιβάρυνσης, που επιβάλλεται στον Χρήστη ΥΦΑ κατά τα προβλεπόμενα στην κείμενη νομοθεσία.
4. Το συνολικό πληρωτέο από το Χρήστη ΥΦΑ ποσό.

β) Τις οικονομικές υποχρεώσεις του Διαχειριστή προς το Χρήστη ΥΦΑ, ως εξής::

1. Πιστώσεις που απορρέουν από την παρούσα Σύμβαση και την κείμενη νομοθεσία.
2. Οποιαδήποτε ανεξόφλητη οφειλή του Διαχειριστή έναντι του Χρήστη ΥΦΑ που απορρέει από την παρούσα Σύμβαση και την κείμενη νομοθεσία.
3. Τυχόν φόρο, τέλος ή άλλου είδους επιβάρυνση που τυχόν επιβάλλεται στον Διαχειριστή κατά τα προβλεπόμενα στην κείμενη νομοθεσία.
4. Το συνολικό οφειλόμενο από το Διαχειριστή ποσό.

**5.** Σε περίπτωση που ο Χρήστης ΥΦΑ δεν καταβάλει το συνολικό οφειλόμενο ποσό έως την Δήλη Ημέρα Καταβολής, το ποσό αυτό καθίσταται ληξιπρόθεσμο και απαιτητό. Στην περίπτωση αυτή:

α) ο Χρήστης ΥΦΑ οφείλει, εκτός του οφειλόμενου ποσού, και τόκο υπερημερίας υπολογιζόμενων από την επόμενη ημέρα της Δήλης Ημέρας Καταβολής με το εκάστοτε καθοριζόμενο από την Τράπεζα της Ελλάδος επιτόκιο υπερημερίας, μέχρι την πλήρη και ολοσχερή εξόφληση του οφειλομένου ποσού.

β) ο Διαχειριστής ενημερώνει με κάθε πρόσφορο μέσο τον Χρήστη ΥΦΑ ότι εάν το οφειλόμενο από αυτόν ποσό δεν εξοφληθεί πλήρως και ολοσχερώς εντός προθεσμίας τριών (3) εργασίμων ημερών από την ανωτέρω ενημέρωση, αναστέλλεται η υποχρέωση του Διαχειριστή να παρέχει τις συμφωνούμενες με τη Σύμβαση και κάθε Εγκεκριμένη Αίτηση Υπηρεσίες από την επομένη ημέρα παρέλευσης της ανωτέρω προθεσμίας και μέχρι την πλήρη και ολοσχερή εξόφληση, χωρίς άλλη ενημέρωση του Χρήστη ΥΦΑ και χωρίς να υποχρεούται στην καταβολή οποιασδήποτε αποζημίωσης για την παύση της παροχής των ως άνω υπηρεσιών του από το λόγο αυτό.

γ) ο Διαχειριστής δικαιούται να καταγγείλει τη Σύμβαση σύμφωνα με το άρθρο [10] της παρούσας Σύμβασης και

δ) επέρχονται οι, εκ της κείμενης νομοθεσίας, προβλεπόμενες συνέπειες.

**6.** Ρητά συμφωνείται ότι σε περίπτωση κατά την οποία ο Χρήστης ΥΦΑ αμφισβητεί το ύψος των οικονομικών υποχρεώσεων της παραγράφου [4] περ. (α) ή περ. (β), τα ποσά αυτά είναι καταβλητέα, παρά την τυχόν παραπομπή της διαφοράς σε φιλική, διαιτητική ή δικαστική επίλυση κατά τα προβλεπόμενα στο άρθρο [12] της Σύμβασης ΥΦΑ. Τυχόν αχρεωστήτως καταβληθέντα ή μη πιστούμενα ποσά αποδίδονται εντόκως με το εκάστοτε καθοριζόμενο από την Τράπεζα της Ελλάδoς ισχύον επιτόκιο υπερημερίας.

**Άρθρο 5. Μετρήσεις και Δοκιμές**

Κάθε ζήτημα σχετικό με:

α) τη διαδικασία και τη μέθοδο μέτρησης της ποσότητας και της ποιότητας ΥΦΑ το οποίο παραδίδεται ή είναι αποθηκευμένο στην Εγκατάσταση ΥΦΑ,

β) τη διαδικασία πρόσβασης του Χρήστη ΥΦΑ στις μετρητικές διατάξεις και

γ) την επίλυση διαφορών μεταξύ των Συμβαλλομένων σε σχέση με τις μετρήσεις,

διέπεται από τις οικείες διατάξεις του Κώδικα και του Κανονισμού Μετρήσεων ΕΣΦΑ.

**Άρθρο 6. Ευθύνη των Συμβαλλομένων Μερών**

**1.** Με την επιφύλαξη της παραγράφου [4] του άρθρου αυτού και τυχόν ειδικότερων προβλέψεων στον Κώδικα, οι Συμβαλλόμενοι ευθύνονται περιοριστικά σε αποκατάσταση θετικής περιουσιακής ζηµίας για υπαίτια παράβαση των όρων της Σύμβασης, όπως ειδικότερα ορίζεται στις επόμενες παραγράφους του παρόντος άρθρου. Οι Συμβαλλόμενοι δεν ευθύνονται σε αποκατάσταση τυχόν αποθετικής ζημίας.

**2.** Ο Διαχειριστής υποχρεούται να αποκαταστήσει κάθε θετική περιουσιακή ζηµία, η οποία προκλήθηκε στο Χρήστη ΥΦΑ από υπαίτια μη εκπλήρωση ή υπαίτια πλημμελή εκπλήρωση των υποχρεώσεών του από την Σύμβαση, κατά τα ειδικότερα οριζόμενα στο παρόν άρθρο και ιδίως:

α) από την πρόκληση απωλειών ΥΦΑ, εξαιρουμένων των περιπτώσεων που προβλέπονται στο άρθρο [80] του Κώδικα,

β) από πρόκληση ζημιών κατά την παραλαβή ΥΦΑ από πλοίο πλοιοκτησίας ή εφοπλισμού του Χρήστη ΥΦΑ στην Εγκατάσταση ΥΦΑ (βραχίονες σύνδεσης πλοίου με τερματικό σταθμό),

**3.** Ο Χρήστης ΥΦΑ υποχρεούται σε αποκατάσταση κάθε θετικής περιουσιακής ζημίας που προκλήθηκε στον Διαχειριστή, τις εγκαταστάσεις του Διαχειριστή ή σε τρίτους έναντι των οποίων ο Διαχειριστής έχει ευθύνη αποζημίωσης, κατά την εκπλήρωση των υποχρεώσεών του που απορρέει ή σχετίζεται ιδίως με:

α) πρόσκρουση πλοίου ΥΦΑ πλοιοκτησίας ή εφοπλισμού του Χρήστη ΥΦΑ στις εγκαταστάσεις του τερματικού σταθμού ΥΦΑ του Διαχειριστή,

β) περιβαλλοντική ρύπανση οφειλόμενη σε πλοίο ΥΦΑ πλοιοκτησίας ή εφοπλισμού του Χρήστη ΥΦΑ.

Σε περίπτωση που ο Χρήστης ΥΦΑ δεν είναι πλοιοκτήτης ή εφοπλιστής του πλοίου ΥΦΑ, τότε αναδέχεται με το παρόν, σωρευτικά με τον πλοιοκτήτη ή τον εφοπλιστή, τις κατά περίπτωση ευθύνες τους σε αποζημίωση του Διαχειριστή λόγω πρόσκρουσης του πλοίου ΥΦΑ ή λόγω περιβαλλοντικής ρύπανσης.

**4.** Με την επιφύλαξη της περίπτωσης κατά την οποία αποδεικνύεται ότι οι Συμβαλλόμενοι ή/και οι προστηθέντες τους έπραξαν με βαριά αμέλεια ή δόλο, ρητά συμφωνείται ότι η συνολική ευθύνη των Συμβαλλομένων για την υπαίτια μη εκπλήρωση ή πλημμελή εκπλήρωση των υποχρεώσεών τους από την παρούσα Σύμβαση, περιλαμβανομένης της ευθύνης από πταίσμα προστηθέντος του άρθρου 334 και της αδικοπρακτικής ευθύνης των άρθρων 914, 922 και 932 του Αστικού Κώδικα, δεν δύναται να υπερβαίνει συνολικά και κατ’ Έτος το ποσό του ενός εκατομμυρίου (1.000.000 €) Ευρώ (Ετήσιο Όριο Αποζημίωσης Σύμβασης ΥΦΑ).

**5.** Προκειμένου ένας Χρήστης ΥΦΑ να μπορέσει να θεμελιώσει τεκμηριωμένα αξίωση αποζημίωσής του από το Διαχειριστή, κατά τα οριζόμενα στις προηγούμενες παραγράφους, υποβάλλει εγγράφως στο Διαχειριστή σχετικό αίτημα χορήγησης πληροφοριών και στοιχείων. Οι πληροφορίες και τα στοιχεία που ζητούνται θα πρέπει να προσδιορίζονται ειδικά και να σχετίζονται άμεσα με την επικαλούμενη αξίωση και η χορήγηση τους να μην αντιβαίνει στις υποχρεώσεις εχεμύθειας του Διαχειριστή που απορρέουν από την κείμενη νομοθεσία. Στο αίτημα αυτό, ο Χρήστης ΥΦΑ υποχρεούται να παραθέτει επίσης αναλυτικά στοιχεία, ιδίως σχετικά με τα ακόλουθα:

Α) τη φύση του ζημιογόνου αποτελέσματος και του χρόνου επελεύσεώς του,

Β) το προσδιορισμό της άμεσης περιουσιακής ζημίας που επικαλείται,

Γ) ανάλυση και τεκμηρίωση για τα έξοδα και τις δαπάνες αποκατάστασης κάθε άμεσης, θετικής περιουσιακής ζημίας, για τα οποία δικαιούται αποζημίωσης από το Διαχειριστή,

**6.** Ο Διαχειριστής οφείλει να παράσχει στον Χρήστη ΥΦΑ τα αιτούμενα στοιχεία, εντός προθεσμίας όχι μεγαλύτερης των τριάντα (30) ημερών από την υποβολή της σχετικής αιτήσεώς του κατά την προηγούμενη παράγραφο.

**Άρθρο 7. Ανωτέρα Βία**

**1.** Ως «Ανωτέρα Βία» νοείται κάθε απρόβλεπτη και εξαιρετική κατάσταση ή συμβάν το οποίο δεν εμπίπτει στη σφαίρα επιρροής και ελέγχου των Συμβαλλόμενων και δεν θα μπορούσε να αποφευχθεί ακόμη και εάν οι Συμβαλλόμενοι είχαν επιδείξει την άκρα επιμέλεια και σύνεση που αναμένεται από έναν λογικό και συνετό συναλλασσόμενο και που έχει ως συνέπεια να εμποδίζεται οποιοσδήποτε από τους Συμβαλλομένους στην εκπλήρωση των συμβατικών του υποχρεώσεων, όπως αυτές απορρέουν από τη Σύμβαση. Ενδεικτικώς συμφωνείται ότι μπορούν να συνιστούν περιπτώσεις Ανωτέρας Βίας τα ακόλουθα: έντονα καιρικά φαινόμενα, φυσικές καταστροφές, απεργίες, ανταπεργίες, ενέργειες της Κυβέρνησης ή οποιασδήποτε Κυβερνητικής Αρχής, πόλεμος, εξεγέρσεις, ταραχές, καθιζήσεις εδάφους, πυρκαγιές, πλημμύρες, σεισμοί, εκρήξεις, θραύσεις ή ατυχήματα σε οποιεσδήποτε εγκαταστάσεις μεταφοράς και ΥΦΑ ή άλλες εγκαταστάσεις ή εξοπλισμό απαραίτητο για την παροχή των παρεχομένων Υπηρεσιών ΥΦΑ κατά το άρθρο [1] της Σύμβασης, που εκτείνονται σε τέτοιο βαθμό και έκταση που καθιστά αδύνατη την παροχή των εν λόγω υπηρεσιών.

**2.** Ειδικότερα, ρητά συμφωνείται ότι δεν συνιστούν γεγονότα Ανωτέρας Βίας τα γεγονότα και συμβάντα που εμπίπτουν στο Κεφάλαιο [10] του Κώδικα. Στις περιπτώσεις αυτές, δεν εφαρμόζονται οι προβλέψεις του παρόντος άρθρου, αλλά ισχύουν ως ειδικότερα τα οριζόμενα στο Κεφάλαιο [10] του Κώδικα.

**3.** Σε περίπτωση Ανωτέρας Βίας, οι Συμβαλλόμενοι οφείλουν να τηρούν τις ειδικότερες διατάξεις του Κώδικα.

**Άρθρο 8. Εγγύηση**

**1.** Ο Χρήστης ΥΦΑ υποχρεούται να παρέχει στο Διαχειριστή εγγύηση για την εκπλήρωση των υποχρεώσεών του έναντι του Διαχειριστή σύμφωνα με τη Σύμβαση, περιλαμβανομένης της υποχρέωσης καταβολής τυχόν χρεώσεων που απορρέουν από την Σύμβαση. Η εγγύηση αυτή παρέχεται σύμφωνα με τις ειδικότερες διατάξεις του Κεφαλαίου [3Α] του Κώδικα και της Σύμβασης.

**2.** Ο Χρήστης ΥΦΑ δικαιούται να επιλέξει τον τρόπο εκπλήρωσης της υποχρέωσης παροχής εγγύησης, υπό την προϋπόθεση τήρησης των διατάξεων του άρθρου [21Β] του Κώδικα και σύμφωνα με τις επόμενες παραγράφους.

**3.** O Χρήστης ΥΦΑ δύναται να επιλέξει μία ή συνδυασμό των ακόλουθων μορφών εγγύησης:

Α) Κατάθεση ή μεταφορά μετρητών σε τραπεζικό λογαριασμό που τηρεί ο Διαχειριστής αποκλειστικά για το σκοπό αυτό (Χρηματικό Ποσό Εγγύησης). Για τον υπολογισμό της Καθαρής Θέσης Χρήστη σύμφωνα με τα προβλεπόμενα στο άρθρο [21Ε] του Κώδικα, το Χρηματικό Ποσό Εγγύησης λαμβάνεται υπόψη από την πίστωσή του στο λογαριασμό του Διαχειριστή.

Β) Εγγυητική Επιστολή Τραπέζης (Εγγυητική Επιστολή). Στην περίπτωση αυτή, η Εγγυητική Επιστολή πρέπει να είναι εκδόσεως Τραπεζικού ή Πιστωτικού Ιδρύματος που λειτουργεί νομίμως σε κράτος μέλος της Ευρωπαϊκής Ένωσης ή της Ευρωπαϊκής Ζώνης Ελεύθερων Συναλλαγών και το περιεχόμενό της να είναι σύμφωνο με το υπόδειγμα που επισυνάπτεται στο Παράρτημα [3] ή/και στο Παράρτημα [4] της Σύμβασης ή ακριβής μετάφρασή τους στην αγγλική γλώσσα. Η Εγγυητική Επιστολή θα είναι ανέκκλητη, αόριστης ή/και ορισμένης διάρκειας και θα περιέχει παραίτηση από τα δικαιώματα διαιρέσεως, διζήσεως και των άρθρων [853], [855επ.], [856], [867] και [868] του Αστικού Κώδικα ανά περίπτωση. Η προσκομισθείσα Εγγυητική Επιστολή λαμβάνεται υπόψη για τον υπολογισμό της Καθαρής Θέσης Χρήστη σύμφωνα με τα προβλεπόμενα στο άρθρο [21Ε] του Κώδικα.

**4.** Το ύψος της εγγύησης που οφείλει να προσκομίσει ο Χρήστης ΥΦΑ ανάλογα με τη Δυναμικότητα Αεριοποίησης που δεσμεύεται με Εγκεκριμένη Αίτηση ΥΦΑ υπολογίζεται ως εξής:

Α) Στην περίπτωση που η διάρκεια της Εγκεκριμένης Αίτησης ΥΦΑ είναι ίση ή μεγαλύτερη των τριακοσίων εξήντα πέντε (365) συναπτών Ημερών, το ύψος της εγγύησης ανέρχεται στο ποσό που ισούται με ποσοστό τριάντα τοις εκατό (30%) της ετήσιας χρέωσης δυναμικότητας που αντιστοιχεί στη Δυναμικότητα Αεριοποίησης που δεσμεύει ο Χρήστης ΥΦΑ με την Εγκεκριμένη Αίτηση ΥΦΑ, όπως η χρέωση αυτή υπολογίζεται σύμφωνα με τον Κανονισμό Τιμολόγησης και το Τιμολόγιο Χρήσης του ΕΣΦΑ.

Β) Στην περίπτωση που η διάρκεια της Εγκεκριμένης Αίτησης ΥΦΑ είναι μικρότερη των τριακοσίων εξήντα πέντε (365) συναπτών Ημερών, το ύψος της εγγύησης ανέρχεται στο ποσό που ισούται με ποσοστό πενήντα τοις εκατό (50%) της χρέωσης δυναμικότητας που αντιστοιχεί στη Δυναμικότητα Αεριοποίησης που δεσμεύει ο Χρήστης ΥΦΑ με την Εγκεκριμένη Αίτηση ΥΦΑ, όπως η χρέωση αυτή υπολογίζεται σύμφωνα με τον Κανονισμό Τιμολόγησης και το Τιμολόγιο Χρήσης του ΕΣΦΑ.

**5.** Σε περίπτωση που κατά τη διάρκεια ισχύος Εγκεκριμένης Αίτησης ΥΦΑ μεταβάλλεται, σύμφωνα με τις διατάξεις του Κώδικα, η Δυναμικότητα Αεριοποίησης που δεσμεύει ο Χρήστης ΥΦΑ στο πλαίσιο της Εγκεκριμένης Αίτησης ΥΦΑ, το ύψος της εγγύησης για τη δέσμευση Δυναμικότητας Αεριοποίησης αναπροσαρμόζεται ως εξής:

Α) Στην περίπτωση αύξησης της Δυναμικότητας Αεριοποίησης που δεσμεύει ο Χρήστης ΥΦΑ: Ο Διαχειριστής υπολογίζει το ύψος της εγγύησης με βάση το μέγεθος της δεσμευμένης Δυναμικότητας Αεριοποίησης του Χρήστη ΥΦΑ που προκύπτει μετά τη μεταβολή. Με την επιφύλαξη της περίπτωσης Γ) κατωτέρω, τo νέο ύψος της εγγύησης για τη δέσμευση Δυναμικότητας Αεριοποίησης λαμβάνεται υπόψη κατά τον υπολογισμό του Ελάχιστου Ορίου Εγγύησης Χρήστη την Ημέρα επέλευσης της μεταβολής.

Β) Στην περίπτωση μείωσης της Δυναμικότητας Αεριοποίησης που δεσμεύει ο Χρήστης ΥΦΑ: Ο Διαχειριστής υπολογίζει το ύψος της εγγύησης με βάση το μέγεθος της δεσμευμένης Δυναμικότητας Αεριοποίησης του Χρήστη ΥΦΑ που προκύπτει μετά τη μεταβολή. Τo νέο ύψος της εγγύησης για τη δέσμευση δυναμικότητας λαμβάνεται υπόψη κατά τον υπολογισμό του Ελάχιστου Ορίου Εγγύησης Χρήστη την επόμενη εργάσιμη Ημέρα από την Ημέρα πλήρους εξόφλησης από τον Χρήστη ΥΦΑ κάθε οφειλόμενου στο Διαχειριστή ποσού, σύμφωνα με το τιμολόγιο του Μήνα κατά τον οποίο έλαβε χώρα η μεταβολή.

Γ) Στην περίπτωση διαδοχικών αυξομειώσεων της Δυναμικότητας Αεριοποίησης που δεσμεύει ο Χρήστης ΥΦΑ: Ο Διαχειριστής υπολογίζει το ύψος της εγγύησης με βάση το μέγεθος της Δυναμικότητας Αεριοποίησης του Χρήστη ΥΦΑ που προκύπτει μετά από κάθε μεταβολή. Εφόσον το νέο ύψος της εγγύησης για τη δέσμευση Δυναμικότητας Αεριοποίησης είναι μεγαλύτερο κάθε προηγούμενου ύψους εγγύησης κατά τη διάρκεια του Μήνα κατά τον οποίο επήλθε η μεταβολή, το νέο ύψος εγγύησης λαμβάνεται υπόψη κατά τον υπολογισμό του Ελάχιστου Ορίου Εγγύησης Χρήστη από την Ημέρα επέλευσης της μεταβολής. Στην αντίθετη περίπτωση, το νέο ύψος της εγγύησης για τη δέσμευση Δυναμικότητας Αεριοποίησης λαμβάνεται υπόψη κατά τον υπολογισμό του Ελάχιστου Ορίου Εγγύησης Χρήστη την επόμενη εργάσιμη Ημέρα από την Ημέρα πλήρους εξόφλησης από τον Χρήστη ΥΦΑ κάθε οφειλόμενου στο Διαχειριστή ποσού, σύμφωνα με το τιμολόγιο του Μήνα κατά τον οποίο έλαβε χώρα η μεταβολή.

**6.** Με την επιφύλαξη των οριζομένων στις παραγράφους [8], [9] και [10] του παρόντος άρθρου, εφόσον:

Α) Η Καθαρή Θέση Χρήστη του Χρήστη ΥΦΑ για την Ημέρα (d) είναι θετική, και

Β) Έχουν εξοφληθεί οι πάσης φύσεως ληξιπρόθεσμες οφειλές του Χρήστη ΥΦΑ που απορρέουν από τη Σύμβαση έως την Ημέρα (d), και

Γ) Ο Χρήστης ΥΦΑ αιτηθεί σχετικά,

ο Διαχειριστής υποχρεούται να επιστρέψει, άτοκα, μέρος της συνολικής εγγύησης έως ποσού ίσου με την Καθαρή Θέση Χρήστη του Χρήστη ΥΦΑ κατά την Ημέρα (d) μείον το μέρος της εγγύησης που αντιστοιχεί σε δέσμευση δυναμικότητας εκ μέρους του Χρήστη ΥΦΑ μετά τη δημοσίευση της Καθαρής Θέση Χρήστη για την Ημέρα (d), σύμφωνα με την περίπτωση Β) της παραγράφου 1 του άρθρου [21ΣΤ] του Κώδικα, και έως τον χρόνο υποβολής του αιτήματος. Από τον χρόνο υποβολής του αιτήματος και εφεξής, το προς επιστροφή μέρος της εγγύησης δεν λαμβάνεται υπόψη κατά τον υπολογισμό επάρκειας των διαθέσιμων εγγυήσεων για τη δέσμευση δυναμικότητας σύμφωνα με σύμφωνα με το άρθρο [21ΣΤ] του Κώδικα.

**7.** Η διαδικασία με την οποία ο Διαχειριστής επιστρέφει το μέρος της εγγύησης στον αιτούντα Χρήστη ΥΦΑ, είναι η κάτωθι:

Α) Αίτηση επιστροφής μέρους της εγγύησης που αφορά στην Ημέρα (d) υποβάλλεται μετά τη δημοσίευση της Καθαρής Θέσης Χρήστη για την Ημέρα (d) και πριν τη δημοσίευση της Καθαρής Θέσης Χρήστη για την Ημέρα (d+1).

Β) Εντός πέντε (5) εργασίμων Ημερών από την Ημέρα (d), επιστρέφει στο Χρήστη ΥΦΑ, άτοκα, Χρηματικό Ποσό Εγγύησης που βρίσκεται κατατεθειμένο στον τραπεζικό λογαριασμό του και υπολογίζεται σύμφωνα με την παράγραφο [6]. Στην περίπτωση που το αιτούμενο από τον Χρήστη ΥΦΑ προς επιστροφή μέρος της εγγύησης είναι μεγαλύτερο του ποσού που υπολογίζεται σύμφωνα με την παράγραφο [6], ο Διαχειριστής επιστρέφει στο Χρήστη ΥΦΑ το ποσό που υπολογίζεται σύμφωνα με την παράγραφο [6].

Γ) Εφόσον, κατόπιν της ανωτέρω περίπτωσης Β), απομένει υπόλοιπο εγγύησης προς επιστροφή στο Χρήστη ΥΦΑ, ο Διαχειριστής, εντός δέκα (10) εργασίμων Ημερών από την Ημέρα (d), προβαίνει στην αντίστοιχη απομείωση της Εγγυητικής Επιστολής, που έχει προσκομίσει ο Χρήστης ΥΦΑ και σύμφωνα με τους όρους αυτής.

**8.** Εφόσον η Καθαρή Θέση του Χρήστη ΥΦΑ την Ημέρα (d) και την Ημέρα (y), η οποία ορίζεται ως η επόμενη εργάσιμη ημέρα της Ημέρας (d), είναι αρνητική, σύμφωνα με τα άρθρα [21Δ] και [21Ε] του Κώδικα, ο Διαχειριστής παύει από την Ημέρα (y+1) να παρέχει τις συμφωνούμενες με τη Σύμβαση και κάθε Εγκεκριμένη Αίτηση που είναι σε ισχύ κατά την Ημέρα (y+1) υπηρεσίες, χωρίς άλλη ενημέρωση του Χρήστη ΥΦΑ και χωρίς να υποχρεούται στην καταβολή οποιασδήποτε αποζημίωσης για την παύση της παροχής των ως άνω υπηρεσιών του από το λόγο αυτό. Εφόσον ο Χρήστης ΥΦΑ προσκομίσει την απαιτούμενη εγγύηση, σύμφωνα με τις προβλέψεις του άρθρου [21Ε] του Κώδικα, κατά τρόπο ώστε η Καθαρή Θέση Χρήστη να λάβει τουλάχιστον μηδενική τιμή κατά την Ημέρα (y+1), ο Διαχειριστής αποκαθιστά την παροχή των υπηρεσιών προς τον Χρήστη από την Ημέρα (y+2). Εφόσον ο Χρήστης ΥΦΑ προσκομίσει την απαιτούμενη εγγύηση, σύμφωνα με τις προβλέψεις του άρθρου [21Ε] του Κώδικα, κατά τρόπο ώστε η Καθαρή Θέση Χρήστη να λάβει τουλάχιστον μηδενική τιμή κατά την Ημέρα (y+2), ο Διαχειριστής αποκαθιστά την παροχή των υπηρεσιών προς τον Χρήστη από την Ημέρα (y+3). Η μη προσκόμιση από τον Χρήστη της απαιτούμενης εγγύησης εντός των ανωτέρω προθεσμιών συνιστά, άνευ ετέρου, λόγο καταγγελίας της Σύμβασης σύμφωνα με το άρθρο [10] αυτής.

**9.** Χωρίς να θίγονται ή να περιορίζονται τα λοιπά εκ της Συμβάσεως, του Κώδικα και του Νόμου δικαιώματα του Διαχειριστή, σε περίπτωση παράβασης εκ μέρους του Χρήστη ΥΦΑ τινός εκ των συμβατικών όρων της Σύμβασης, ο Διαχειριστής, προς διασφάλιση των απαιτήσεων του, δικαιούται σωρευτικά και κατ’ απόλυτη κρίση του:

Α) Να παρακρατήσει το σύνολο ή μέρος, του Χρηματικού Ποσού Εγγύησης που κατέθεσε ο Χρήστης ΥΦΑ στον τραπεζικό λογαριασμό του Διαχειριστή, και

Β) Να ζητήσει την κατάπτωση, όλου ή μέρους, της Εγγυητικής Επιστολής σύμφωνα με τους ειδικότερους όρους αυτής,

χωρίς να υποχρεούται ο Διαχειριστής να προσδιορίσει ή τεκμηριώσει τους λόγους για τους οποίους παρακράτησε Χρηματικό Ποσό Εγγύησης ή/και ζήτησε την κατάπτωση της Εγγυητικής Επιστολής.

**10.** Σε περίπτωση κατάπτωσης της Εγγυητικής Επιστολής ή/και παρακράτησης του Χρηματικού Ποσού Εγγύησης από τον Διαχειριστή και εφόσον η κατάπτωση της Εγγυητικής Επιστολής ή/και η παρακράτηση του Χρηματικού Ποσού Εγγύησης έχει ως αποτέλεσμα η Καθαρή Θέση Χρήστη του Χρήστη ΥΦΑ να καταστεί αρνητική, ο Χρήστης ΥΦΑ υποχρεούται, την αμέσως επόμενη Ημέρα από τη σχετική όχληση του Διαχειριστή, να καταθέσει νέο Χρηματικό Ποσό Εγγύησης, προκειμένου η Καθαρή Θέση Χρήστη του Χρήστη ΥΦΑ να λάβει τουλάχιστον μηδενική τιμή, σύμφωνα με τις προβλέψεις του άρθρου [21Ε] του Κώδικα. Εφόσον, μετά την όχληση του Διαχειριστή η Καθαρή Θέση Χρήστη του Χρήστη ΥΦΑ παραμένει αρνητική, ένεκα του λόγου αυτού, ο Διαχειριστής παύει να παρέχει τις συμφωνούμενες, με τη Σύμβαση και κάθε Εγκεκριμένη Αίτηση που είναι σε ισχύ κατά το χρονικό διάστημα αυτό, υπηρεσίες. Η παράβαση της ανωτέρω υποχρέωσης προσκόμισης της απαιτούμενης εγγύησης εκ μέρους του Χρήστη ΥΦΑ συνιστά, λόγο καταγγελίας της Σύμβασης για τον Διαχειριστή, σύμφωνα με το άρθρο [10] αυτής.

**11.** Ρητά συμφωνείται ότι ο Διαχειριστής δεν υπέχει οποιαδήποτε ευθύνη προς ανόρθωση τυχόν ζημίας του Χρήστη ΥΦΑ ή τρίτου (θετικής ή αποθετικής, οικονομικής ή οποιασδήποτε άλλης μορφής γεγενημένης ήδη ή μέλλουσας) από την παύση των συμφωνούμενων, με τη Σύμβαση και κάθε Εγκεκριμένη Αίτηση, υπηρεσιών για τους λόγους που αναφέρονται στη Σύμβαση και τις διατάξεις της οικείας νομοθεσίας.

**12.** Σε περίπτωση που η Σύμβαση καταγγελθεί ή λυθεί για οποιονδήποτε λόγο και μέχρι την πλήρη και ολοσχερή εξόφληση του συνόλου των ληξιπρόθεσμων οφειλών του Χρήστη ΥΦΑ προς τον Διαχειριστή εκ της Συμβάσεως αυτής, ο Χρήστης ΥΦΑ δεν δικαιούται να υποβάλλει νέα Αίτηση Σύναψης Σύμβασης ΥΦΑ.

**Άρθρο 9. Υποκατάσταση**

Με την επιφύλαξη τυχόν ειδικότερης διάταξης, Συμβαλλόμενο Μέρος δεν δύναται να υποκατασταθεί στα δικαιώματα και τις υποχρεώσεις του που απορρέουν από τη Σύμβαση, χωρίς την προηγούμενη έγγραφη συναίνεση του άλλου Συμβαλλομένου Μέρους. Το Συμβαλλόμενο Μέρος που επιθυμεί να υποκατασταθεί (υπέρ ού η υποκατάσταση) από τρίτο πρόσωπο, κοινοποιεί την σχετική πρόθεσή του στο άλλο Συμβαλλόμενο Μέρος, παρέχοντας όλες τις αναγκαίες επιχειρηματικές και τεχνικές πληροφορίες που αφορούν στο τρίτο πρόσωπο, συνυποβάλλοντας ανεπιφύλακτη ρητή δήλωση του τρίτου προσώπου που θα απευθύνεται προς το άλλο Συμβαλλόμενο Μέρος ότι αναλαμβάνει το σύνολο των δικαιωμάτων (εκχώρηση απαιτήσεων) και υποχρεώσεων (αναδοχή χρέους) του υπέρ ού η υποκατάσταση που απορρέουν από την παρούσα Σύμβαση. Εντός προθεσμίας δέκα πέντε (15) ημερών, το Αντισυμβαλλόμενο Μέρος ενημερώνει εγγράφως τον υπέρ ου η υποκατάσταση σχετικά με την αποδοχή ή την απόρριψη της προτεινόμενης υποκατάστασης. Μέχρι την παροχή των απαιτούμενων εγγυήσεων από το τρίτο πρόσωπο σύμφωνα με το άρθρο 8 της παρούσας, η υποκατάσταση δεν παράγει έννομα αποτελέσματα. Τυχόν απόρριψη του αιτήματος υποκατάστασης ή άπρακτη παρέλευση της προθεσμίας αυτής συνεπάγεται την απόρριψη της υποκατάστασης και θεμελιώνει λόγο καταγγελίας για τα Συμβαλλόμενα Μέρη, κατά τα προβλεπόμενα στο άρθρο [10] της Σύμβασης.

**Άρθρο 10. Λύση − Καταγγελία**

**1.** Σε περίπτωση που οποιοδήποτε εκ των Συμβαλλομένων λυθεί, πτωχεύσει, τεθεί σε εκκαθάριση, τεθεί σε αναγκαστική διαχείριση, τεθεί σε κατάσταση παύσης πληρωμών, καθώς και σε περίπτωση ανάκλησης ή κατάργησης εγγραφής του Χρήστη ΥΦΑ στο Μητρώο Χρηστών ΕΣΦΑ, ανάκλησης της άδειας σύστασης οποιουδήποτε Συμβαλλόμενου ή άλλης άδειας που απαιτείται για την νόμιμη άσκηση της δραστηριότητάς του, η Σύμβαση λύεται αυτοδικαίως από την περιέλευση σε γνώση του Διαχειριστή, εγγράφως, ενός εκ των ανωτέρω περιστατικών. Το ίδιο συμβαίνει και σε περίπτωση Ανωτέρας Βίας που διαρκεί για διάστημα μεγαλύτερο από έξι (6) μήνες, εκτός εάν οι Συμβαλλόμενοι συμφωνήσουν διαφορετικά.

**2.** Οι Συμβαλλόμενοι μπορούν να συμφωνήσουν οποτεδήποτε την από κοινού λύση της Σύμβασης, ρυθμίζοντας ταυτόχρονα και τις μεταξύ τους εκκρεμότητες.

**3.** Με την επιφύλαξη ειδικότερων περιπτώσεων καταγγελίας που προβλέπονται στην παρούσα, καθένας από τους Συμβαλλόμενους μπορεί να καταγγείλει τη Σύμβαση οποτεδήποτε εφόσον δεν υφίσταται Εγκεκριμένη Αίτηση σε ισχύ.

**4.** Η καταγγελία είναι έγγραφη και τα αποτελέσματά της επέρχονται από την επίδοση αυτής στον αντισυμβαλλόμενο. Με την καταγγελία ο Διαχειριστής παύει να παρέχει οποιαδήποτε υπηρεσία στο Χρήστη Μεταφοράς, στο πλαίσιο τυχόν Εγκεκριμένων Αιτήσεων και καθίστανται αυτοδικαίως ληξιπρόθεσμες και απαιτητές οι εκατέρωθεν πάσης φύσεως γεγενημένες χρηματικές αξιώσεις των Συμβαλλομένων.

**Άρθρο 11. Υποχρέωση Εχεμύθειας**

**1.** Οι Συμβαλλόμενοι αναγνωρίζουν ήδη και δεσμεύονται από τον εμπιστευτικό χαρακτήρα:

α) όλων των έγγραφων και στοιχείων, των οποίων έχουν λάβει γνώση ή θα περιέλθουν σε γνώση τους κατά τη διάρκεια της Σύμβασης και τα οποία σχετίζονται με τη Σύμβαση και την εκτέλεση αυτής και

β) των πληροφοριών που ανταλλάσσονται κατά την εκτέλεση της Σύμβασης, αναλαμβάνοντας την υποχρέωση να τα χρησιμοποιούν μόνο για τους σκοπούς της, και να μην τα κοινοποιούν εν όλω ή εν μέρει σε τρίτα πρόσωπα. Ιδίως, ο Διαχειριστής δεν δύναται να κοινοποιεί έγγραφα σε πρόσωπα τα οποία απασχολούνται σε Επιχειρήσεις Φυσικού Αερίου στις οποίες συμμετέχει ο τελευταίος ή σε επιχειρήσεις συνδεδεμένες με αυτόν, παρά μόνον με την προηγούμενη γραπτή συναίνεση του αντισυμβαλλομένου του. Δεν θεωρούνται εμπιστευτικές γενικές πληροφορίες, που αφορούν στη λειτουργία του ΕΣΦΑ και τους Χρήστες αυτού ή τρίτους, πληροφορίες που αφορούν ιστορικά στοιχεία και στατιστικά δεδομένα, καθώς κάθε είδους στοιχείο που έχει ήδη νόμιμα δημοσιοποιηθεί, ή έχει χαρακτηριστεί ως μη εμπιστευτική πληροφορία από τις κείμενες διατάξεις.

**2.** Οι Συμβαλλόμενοι εγγυώνται και λαμβάνουν κάθε μέτρο για την επιβολή στους εργαζόμενους και στους πάσης φύσεως συνεργάτες τους καθώς και στις συνδεδεμένες με αυτούς επιχειρήσεις, και στους εργαζόμενους και στους κάθε φύσεως συνεργάτες αυτών, των ως άνω καθηκόντων πίστης, εχεμύθειας και προστασίας του επαγγελματικού ή εμπορικού απορρήτου.

**3.** Οι Συμβαλλόμενοι έχουν τις προεκτιθέμενες υποχρεώσεις τόσο καθ’ όλη τη διάρκεια της Σύμβασης, όσο και μετά την καθ’ οιονδήποτε τρόπο λήξη αυτής.

**Άρθρο 12. Εφαρμοστέο Δίκαιο − Επίλυση Διαφορών − Δωσιδικία**

**1.** Η Σύμβαση διέπεται από το ελληνικό δίκαιο και κάθε διαφορά που ανακύπτει από την εφαρμογή και για την ερμηνεία της ή με αφορμή τη σύμβαση αυτή επιλύεται σύμφωνα με την κείμενη Ελληνική νομοθεσία.

**2.** Όρος της Σύμβασης που είναι αντίθετος με το Νόμο ή τον Κώδικα ή τις κατ΄ εξουσιοδότηση του Νόμου εκδιδόμενες διατάξεις, είναι αυτοδικαίως άκυρος. Η ακυρότητα οποιουδήποτε όρου δεν επιφέρει ακυρότητα του συνόλου της Σύμβασης.

**3.** Οι Συμβαλλόμενοι αναλαμβάνουν την υποχρέωση καταβολής κάθε δυνατής προσπάθειας για τη φιλική διευθέτηση διαφορών που προκύπτουν κατά την εκτέλεση της Σύμβασης. Για το σκοπό αυτό, κάθε Συμβαλλόμενο Μέρος μπορεί να κοινοποιεί στο άλλο, πρόσκληση για φιλική διευθέτηση διαφοράς. Εντός προθεσμίας τριών (3) εργασίμων ημερών από την αποδεικνυόμενη περιέλευση της πρόσκλησης στο Συμβαλλόμενο Μέρος στο οποίο απευθύνεται, οι Συμβαλλόμενοι ορίζουν και γνωστοποιούν αμοιβαία τους εκπροσώπους τους για τη διευθέτηση και διαπραγματεύονται με καλή πίστη και σύμφωνα με τα συναλλακτικά ήθη για την διευθέτηση της διαφοράς. Η διαδικασία διευθέτησης διαφοράς ολοκληρώνεται σε χρονικό διάστημα τριάντα (30) ημερών από την αποστολή πρόσκλησης για φιλική διευθέτηση και το αποτέλεσμα της διαπραγμάτευσης αυτής δεσμεύει τους Συμβαλλομένους.

**4.** Σε περίπτωση μη επίλυσης της διαφοράς μέσω της διαδικασίας φιλικής διευθέτησης διαφορών, τα Συμβαλλόμενα Μέρη μπορούν να παραπέμπουν τη διαφορά σε διαιτησία κατά τα προβλεπόμενα στον Κώδικα Πολιτικής Δικονομίας ή στο άρθρο [37] του Νόμου. Ειδικά σε περίπτωση διαφοράς που ανακύπτει σε θέματα μετρήσεων και εφόσον η διαφορά δεν επιλύθηκε μέσω της διαδικασίας φιλικής διευθέτησης διαφορών κατά την παράγραφο [3] του παρόντος άρθρου, συμφωνείται από τούδε ότι η διαφορά παραπέμπεται σε εμπειρογνώμονα κοινής αποδοχής, σύμφωνα με τη διαδικασία που περιγράφεται στον «Κανονισμό Μετρήσεων ΕΣΦΑ».

**5.** Αν δεν επιτευχθεί επίλυση της διαφοράς δια της διαδικασίας των ανωτέρω παραγράφων [3] και [4], αρμόδια για την επίλυση κάθε διαφοράς που ανακύπτει από τη Σύμβαση ορίζονται τα Δικαστήρια των Αθηνών.

**Άρθρο 13. Τροποποιήσεις Σύμβασης**

**1.** Με την επιφύλαξη της επόμενης παραγράφου, και των περιπτώσεων που προβλέπονται στον Κώδικα, για την τροποποίηση της Σύμβασης ΥΦΑ και κάθε Εγκεκριμένης Αίτησης ΥΦΑ στο πλαίσιο αυτής, απαιτείται έγγραφη συμφωνία των Συμβαλλομένων Μερών, αποκλειομένου οιουδήποτε άλλου αποδεικτικού μέσου.

**2.** Σε περίπτωση τροποποίησης των όρων της παρούσας Σύμβασης λόγω αλλαγής της κείμενης νομοθεσίας, οι Συμβαλλόμενοι αναγνωρίζουν ότι το νέο κανονιστικό πλαίσιο θα διέπει εφεξής τη Σύμβαση και οφείλουν να συνάψουν νέο συμβατικό κείμενο με τους όρους που εκάστοτε ισχύουν εντός αποκλειστικής προθεσμίας δύο (2) μηνών ή εντός της προθεσμίας που τυχόν θα προβλέπεται στις νέες διατάξεις. Στην περίπτωση που εφαρμοσθεί η παρούσα παράγραφος, ο Χρήστης ΥΦΑ διατηρεί το δικαίωμα να καταγγείλει αζημίως τη Σύμβαση εντός της προθεσμίας του προηγούμενου εδαφίου, η δε λύση της Σύμβασης επέρχεται μετά την προηγούμενη εξόφληση κάθε οφειλής έναντι του Διαχειριστή. Εφόσον παρέλθει άπρακτη η προθεσμία αναπροσαρμογής της Σύμβασης και δεν έχει λάβει χώρα εντός του χρόνου αυτής καταγγελία της από τον Χρήστη ΥΦΑ, κατά τα αμέσως ανωτέρω, ο Διαχειριστής διατηρεί το δικαίωμα να καταγγείλει αζημίως γι’ αυτόν τη Σύμβαση εντός δέκα (10) ημερών από την παρέλευση της προθεσμίας.

**Άρθρο 14. Τελικοί Όροι**

**1.** Αμφότεροι οι Συμβαλλόμενοι δηλώνουν ότι έχουν λάβει γνώση και αποδέχονται ανεπιφύλακτα τα οριζόμενα στο Νόμο, στον Κώδικα και στις διατάξεις της κείμενης νομοθεσίας. Οι Συμβαλλόμενοι δηλώνουν ότι η Σύμβαση είναι απόλυτα δεσμευτική ως προς όλους τους όρους και τα Παραρτήματα αυτής, τους οποίους αναγνωρίζουν στο σύνολό τους ως ουσιώδεις.

**2.** Κατ’ εφαρμογή της παραγράφου 4 του άρθρου 109 του Κώδικα, η πρόσβαση και η χρήση του Ηλεκτρονικού Πληροφοριακού Συστήματος γίνεται με βάση όρους και προϋποθέσεις που καταρτίζονται και τροποποιούνται, εφ’ όσον αυτό απαιτείται, από τον Διαχειριστή, γνωστοποιούνται στον Χρήστη ΥΦΑ και γίνονται αποδεκτοί από αυτόν πριν από την πρόσβασή και τη χρήση του Ηλεκτρονικού Πληροφοριακού Συστήματος. Οι όροι και προϋποθέσεις πρόσβασης και χρήσης του Ηλεκτρονικού Πληροφοριακού Συστήματος, οι οποίοι είναι δεσμευτικοί τόσο για τον Χρήστη ΥΦΑ όσο και για τον Διαχειριστή θα πρέπει να διαβάζονται μαζί και συμπληρώνουν τις νομικές διατάξεις και τους όρους και συμφωνίες που διέπουν τη συμβατική σχέση του Χρήστη ΥΦΑ με τον Διαχειριστή. Ο Χρήστης ΥΦΑ πρέπει να έχει τη δυνατότητα να λαμβάνει γνώση των όρων και προϋποθέσεων πρόσβασης και χρήσης του Ηλεκτρονικού Πληροφοριακού Συστήματος, όπως αυτοί κάθε φορά ισχύουν, όποτε το επιθυμεί.

**3.** Οι Συμβαλλόμενοι αναλαμβάνουν την υποχρέωση να ενεργούν σύμφωνα με την καλή πίστη, όσον αφορά την εκπλήρωση των υποχρεώσεων που απορρέουν από τη Σύμβαση και να λαμβάνουν όποια μέτρα είναι αναγκαία για την υλοποίησή της.

**4.** Η μη άσκηση εκ μέρους οιουδήποτε Συμβαλλόμενου Μέρους οιουδήποτε εκ των παρεχόμενων από τη Σύμβαση δικαιωμάτων του σε καμία περίπτωση δεν ισοδυναμεί με παραίτησή του από το αντίστοιχο δικαίωμα, δικαιούμενου να αξιώσει ανά πάσα στιγμή την εκπλήρωση των όρων της Σύμβασης.

**5.** Ρητώς συμφωνείται ότι σε περίπτωση που κάποιος από τους όρους της Σύμβασης κριθεί άκυρος για οιονδήποτε λόγο, η ακυρότητα αυτή δεν συνεπιφέρει την ακυρότητα του συνόλου της Σύμβασης, αλλά οι Συμβαλλόμενοι υποχρεούνται να τροποποιήσουν τη Σύμβαση, σύμφωνα με την προθεσμία της παραγράφου [2] του άρθρου [13] της παρούσας, ώστε να εξασφαλίζεται η συμμόρφωση του ως άνω όρου με διατάξεις αναγκαστικού δικαίου, προς τις οποίες αντιτίθεται αυτός.

**6.** Οποιαδήποτε επίδοση ή κοινοποίηση εγγράφου σχετικού με τη Σύμβαση, κατά τη διάρκεια της ισχύος της, μετά τη λήξη ή τη με οποιοδήποτε τρόπο λύση της, θα γίνεται στην διεύθυνση των Συμβαλλομένων που δηλώνεται στο προοίμιο της Σύμβασης . Σε περίπτωση μεταβολής της διεύθυνσης οιουδήποτε Συμβαλλόμενου Μέρους, το τελευταίο υποχρεούται να γνωστοποιήσει στον αντισυμβαλλόμενό του την εν λόγω αλλαγή της διευθύνσεώς του, άλλως η κατά τα ανωτέρω επίδοση ή κοινοποίηση εγγράφου σχετικού με τη Σύμβαση γίνεται εγκύρως στην αναγραφόμενη στο προοίμιο της Σύμβασης διεύθυνση του οικείου Συμβαλλόμενου Μέρους. Σε περίπτωση που για οιονδήποτε λόγο ελλείπει ή αντικαθίσταται ο νόμιμος εκπρόσωπος Συμβαλλόμενου Μέρους, το Μέρος αυτό οφείλει να γνωστοποιήσει στον αντισυμβαλλόμενό του τον αντικαταστάτη του.

Αυτά αφού συμφωνήθηκαν και έγιναν αμοιβαία αποδεκτά, συντάχθηκε η παρούσα και τα άνω παραρτήματά της σε τρία (3) όμοια αντίτυπα, αναγνώσθηκε και βεβαιώθηκε το περιεχόμενό τους και υπογράφεται ως έπεται, έκαστο δε συμβαλλόμενο μέρος έλαβε από ένα, ένα δε εξ αυτών, θα κοινοποιηθεί νομίμως και εμπροθέσμως στην αρμόδια Δ.Ο.Υ.

|  |
| --- |
| **ΟΙ ΣΥΜΒΑΛΛΟΜΕΝΟΙ** |
| **Για το Διαχειριστή**Ανώνυμη Εταιρία με την επωνυμία«ΔΙΑΧΕΙΡΙΣΤΗΣ ΕΘΝΙΚΟΥ ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ ΑΝΩΝΥΜΗ ΕΤΑΙΡΙΑ» | **Για το Χρήστη ΥΦΑ**«…………………………………» |
| Ο νόμιμος εκπρόσωπος,……………………….……………………….(σφραγίδα με εταιρική επωνυμία) | Ο νόμιμος εκπρόσωπος,……………………….……………………….(σφραγίδα με εταιρική επωνυμία) |

**ΠΑΡΑΡΤΗΜΑ 1**

**ΑΙΤΗΣΗ ΣΥΝΑΨΗΣ ΣΥΜΒΑΣΗΣ ΠΛΑΙΣΙΟ ΧΡΗΣΗΣ ΕΓΚΑΤΑΣΤΑΣΗΣ ΥΦΑ**

|  |  |
| --- | --- |
| **ΑΙΤΗΣΗ ΣΥΝΑΨΗΣ ΣΥΜΒΑΣΗΣ ΠΛΑΙΣΙΟ ΧΡΗΣΗΣ ΕΓΚΑΤΑΣΤΑΣΗΣ ΥΦΑ**Του / της ...........………………………………………………………………..........έδρα………………………………..........Οδός ………………………. Αριθμός ....ΑΦΜ ………………………….……….,ΔΟΥ……………………………….……Κωδικός EIC……………………………που εκπροσωπείται για την υποβολή τηςπαρούσας δυνάμει του………………………………………….………………………………………….από τον/ την………………………………………….κάτοικο …………………………………Αριθμ. ΑΔΤ ……………………............που εκδόθηκε από ……………………..την………………………………………Τηλέφωνα επικοινωνίας:………………………………………….………………………………………….Fax……………………………………...E-mail………………………………….*(τόπος) ……………*…………………*(ημερομηνία)* ……………………… | **ΠΡΟΣ ΤΟΝ ΔΙΑΧΕΙΡΙΣΤΗ ΤΟΥ Ε.Σ.Φ.Α.**  Λαμβάνοντας υπόψη τις διατάξεις του ν. 4001/2011 (ΦΕΚ Α’ 179, εφεξής Νόμος), του Κώδικα Διαχείρισης ΕΣΦΑ και την υπ΄αρ. …. Απόφαση ΡΑΕ «Έγκριση Πρότυπης Σύμβασης Πλαισίου Χρήσης Εγκατάστασης Υγροποιημένου Φυσικού Αερίου (ΥΦΑ)», με την παρούσα: Α. Δηλώνω ότι η εταιρεία την οποία εκπροσωπώ έχει δικαίωμα πρόσβασης στο Εθνικό Σύστημα Μεταφοράς Φυσικού Αερίου σύμφωνα με τις κείμενες διατάξεις, καιΒ. Αιτούμαι τη σύναψη Σύμβασης Πλαίσιο Χρήσης Εγκατάστασης Υγροποιημένου Φυσικού Αερίου (ΥΦΑ) Για το σκοπό αυτό υποβάλλονται συνημμένα τα ακόλουθα έγγραφα και στοιχεία: 1. …………………………………
2. …………………………………
3. …………………………………
4. …………………………………
5. …………………………………
6. …………………………………

Με τιμή**…………………….****…………………….***(ονοματεπώνυμο, ιδιότητα,**υπογραφή και σφραγίδα)* |

**ΠΑΡΑΡΤΗΜΑ 1Α**

**ΕΓΓΡΑΦΑ ΠΟΥ ΣΥΝΥΠΟΒΑΛΛΟΝΤΑΙ ΜΕ ΤΗΝ ΑΙΤΗΣΗ ΓΙΑ ΤΗ ΣΥΝΑΨΗ ΣΥΜΒΑΣΗΣ ΠΛΑΙΣΙΟ ΧΡΗΣΗΣ ΕΓΚΑΤΑΣΤΑΣΗΣ ΥΦΑ**

**Ι.Νομιμοποιητικά έγγραφα**

1. Νομίμως επικυρωμένο αντίγραφο του Καταστατικού του αιτούντος Χρήστη, με όλες τις τελευταίες τροποποιήσεις, θεωρημένο από την αρμόδια εποπτεύουσα αρχή και προκειμένου για Α.Ε. ή Ε.Π.Ε. ΦΕΚ το Γενικό Εμπορικό Μητρώο (Γ.Ε.ΜΗ), με όλες τις τροποποιήσεις μετά τη σύσταση ή από την τελευταία κωδικοποίηση. Αν η καταστατική του έδρα είναι στην αλλοδαπή, πιστοποιητικό νόμιμης σύστασης και λειτουργίας ή άλλο ισοδύναμο προς αυτό έγγραφο που έχει εκδοθεί από την αρμόδια εποπτεύουσα αρχή της καταστατικής του έδρας.
2. Νομίμως επικυρωμένα αντίγραφα των νομιμοποιητικών εγγράφων του αιτούντος Χρήστη, ήτοι προκειμένου για Α.Ε. πρακτικό Γ.Σ. περί του διορισμού του εν ενεργεία Διοικητικού Συμβουλίου και πρακτικό Διοικητικού Συμβουλίου περί συγκρότησης αυτού σε σώμα, και προκειμένου για Ε.Π.Ε. Πρακτικό Γ.Σ. περί διορισμού του/των Διαχειριστή/ών, καθώς και πρακτικό εξουσιοδότησης νομίμου εκπροσώπου του Χρήστη για την υποβολή της αίτησης και την υπογραφή της Σύμβασης, χωρίς περιορισμό ως προς το ύψος των αναλαμβανόμενων οικονομικών υποχρεώσεων.
3. Αν ο αιτών Χρήστης δεν έχει τη νομική μορφή της Α.Ε. ή Ε.Π.Ε., απαιτείται να προσκομιστεί το καταστατικό του και τυχόν τροποποιήσεις αυτού, καθώς και επίσημα νομιμοποιητικά έγγραφα, ανάλογα με τη νομική μορφή του, τα οποία αποδεικνύουν το φυσικό πρόσωπο που έχει τη νόμιμη εξουσία εκπροσώπησης αυτού. Σε περίπτωση που η καταστατική του έδρα είναι στην αλλοδαπή, ο αιτών οφείλει να προσκομίσει τα αντίστοιχα με τα προαναφερθέντα έγγραφα και πιστοποιητικά, που θα εκδοθούν από αρμόδια αλλοδαπή αρχή, από τα οποία θα προκύπτει το φυσικό πρόσωπο που έχει τη νόμιμη εξουσία εκπροσώπησης αυτού.
4. Απόφαση ΡΑΕ περί εγγραφής του αιτούντος στο Μητρώο Χρηστών ΕΣΦΑ.
5. Προκειμένου για Α.Ε., πρόσφατο πιστοποιητικό (30ημέρου προ της υποβολής της Αιτήσεως σύναψης Σύμβασης) του Γενικού Εμπορικού Μητρώου (Γ.Ε.ΜΗ.),, από το οποίο να προκύπτουν όλες οι τροποποιήσεις του καταστατικού και η υποβολή πρακτικών Διοικητικού Συμβουλίου σχετικά με την εκπροσώπηση της εταιρείας.
6. Προκειμένου για ΕΠΕ και προσωπικών εταιρειών, πρόσφατο πιστοποιητικό (30ημέρου προ της υποβολής της Αιτήσεως σύναψης Σύμβασης) μεταβολών από το Γενικό Εμπορικό Μητρώο (Γ.Ε.ΜΗ).
7. Υπεύθυνη δήλωση με την οποία ο αιτών Χρήστης, όπως εκπροσωπείται νόμιμα, δηλώνει ότι τα στοιχεία που υποβάλλει με την παρούσα αίτηση είναι αληθή.
8. Σε περίπτωση αλλοδαπού νομικού προσώπου, δήλωση του νομίμου εκπροσώπου του ότι πέραν των στοιχείων που προσκομίζονται κατά τα ανωτέρω, δεν απαιτούνται να προσκομισθούν πρόσθετα στοιχεία για την πλήρη νομιμοποίηση του νομικού προσώπου σύμφωνα με τα οριζόμενα στο δίκαιο που διέπει το αλλοδαπό αυτό νομικό πρόσωπο.

**ΙΙ. Επικαιροποίηση νομιμοποιητικών εγγράφων**

Σε περίπτωση που ένα ή περισσότερα από τα προσκομιζόμενα έγγραφα της υπό Ι ενότητας, τροποποιηθούν, ανακληθούν ή παύσει η ισχύς τους, ο Συμβαλλόμενος Χρήστης ΥΦΑ υποχρεούται να προσκομίσει άμεσα στον Διαχειριστή τα επικαιροποιημένα νομιμοποιητικά έγγραφα. Τα ανωτέρω έγγραφα παράγουν έννομες συνέπειες για τους σκοπούς της παρούσας Σύμβασης από την τεκμηριωμένη περιέλευσή τους σε γνώση του Διαχειριστή. Με την προσκόμιση των νέων εγγράφων, ο Χρήστης ΥΦΑ υποχρεούται να συνυποβάλλει βεβαίωση του νόμιμου εκπροσώπου του περί του ότι τα λοιπά, ήδη υποβληθέντα νομιμοποιητικά έγγραφα παραμένουν σε ισχύ και δεν έχουν τροποποιηθεί ή ανακληθεί.

**ΠΑΡΑΡΤΗΜΑ 2**

**ΥΠΟΔΕΙΓΜΑ ΑΙΤΗΣΗΣ ΧΡΗΣΗΣ ΕΓΚΑΤΑΣΤΑΣΗΣ ΥΦΑ**

**Ι. ΑΙΤΗΣΗ ΥΦΑ**

* **Επωνυμία Χρήστη ΥΦΑ: [………..]**
* **EIC Χρήστη ΥΦΑ : [………..]**
* **Αριθμός Σύμβασης ΥΦΑ: [………….]**
* **Ημερομηνία Έναρξης Παροχής Υπηρεσιών:………………………..**
* **Ημερομηνία Λήξης Παροχής Υπηρεσιών:…………………………..**
* **Δεσμευμένη Δυναμικότητα Αεριοποίησης ΥΦΑ: ……………….[kWh/Ημέρα]**
* **Συνολικός αριθμός φορτίων κατά τη διάρκεια του Μήνα:**

|  |  |  |
| --- | --- | --- |
| **Έτος** | **Μήνας** | **Αριθμός Φορτίων** |
|  |  |  |
|  |  |  |

* **Πρόγραμμα εκφορτώσεων:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Έτος** | **Μήνας** | **Επιθυμητή** **Ημέρα Εκφόρτωσης Φορτίου ΥΦΑ** | **Επιθυμητή** **Ημ/νία Έναρξης της Αρχικής Περιόδου Εκφόρτωσης**  | **Επιθυμητή** **Περίοδος Προσωρινής Αποθήκευσης (Ημέρες)** | **Όνομα Πλοίου** | **Ποσότητα Φορτίου ΥΦΑ [kWh]** | **Εκτιμώμενος Χρόνος Έγχυσης Φορτίου ΥΦΑ****[ώρες]** |
|  |  |  |  |  |  |  |  |
|  |  |  |  |  |  |  |  |

* Δήλωση στην οποία περιλαμβάνονται, κατά περίπτωση:

Α) Η συνολικά Δεσμευμένη Μεταφορική Ικανότητα Παράδοσης του Χρήστη ΥΦΑ, με την ιδιότητά του ως Χρήστη Μεταφοράς, στο Σημείο Εισόδου ΥΦΑ (kWh/Ημέρα).

Β) Στοιχεία Αιτήσεων Αδιάλειπτων Υπηρεσιών και η Μεταφορική Ικανότητα Παράδοσης που έχει αιτηθεί να δεσμεύσει ο Χρήστης ΥΦΑ, με την ιδιότητά του ως Χρήστη Μεταφοράς, στο Σημείο Εισόδου ΥΦΑ (kWh/Ημέρα).

Γ) Κωδικοί EIC των Χρηστών Μεταφοράς που θα εξυπηρετήσει, και η Μεταφορική Ικανότητα Παράδοσης η οποία δεσμεύεται από τους Χρήστες αυτούς, στο Σημείο Εισόδου ΥΦΑ (kWh/Ημέρα).

* **Στοιχεία του Eξουσιοδοτημένου Εκπροσώπου του Χρήστη ΥΦΑ που υπογράφει την Αίτηση ΥΦΑ**

Ονοματεπώνυμο : …………………………………………………………….

Αριθμός Δελτίου

Ταυτότητας : …………………………………………………………

Διεύθυνση : …………………………………………………………….

Ταχ. Κώδικας : …………………………………………………………….

Τηλέφωνο : …………………………………………………………….

Fax : …………………………………………………………….

E-mail : …………………………………………………………….

**Τόπος / Ημερομηνία Αίτησης […….]**

|  |
| --- |
| **Για το Χρήστη ΥΦΑ** |
| (Υπογραφή) |
| (Ονοματεπώνυμο) |

**ΙΙ. ΑΠΟΦΑΣΗ ΤΟΥ ΔΙΑΧΕΙΡΙΣΤΗ ΓΙΑ ΤΗΝ ΕΓΚΡΙΣΗ Η ΑΠΟΡΡΙΨΗ ΑΙΤΗΣΗΣ ΧΡΗΣΗΣ ΕΓΚΑΤΑΣΤΑΣΗΣ ΥΦΑ (ΕΓΚΕΚΡΙΜΕΝΗ ΑΙΤΗΣΗ ΥΦΑ)**

Επί της με αριθμό πρωτοκόλλου ……. Αιτήσεως Χρήσης Εγκατάστασης ΥΦΑ του Χρήστη ΥΦΑ, με αριθμό Σύμβασης ΥΦΑ ……, ο **ΔΙΑΧΕΙΡΙΣΤΗΣ**:

**□ ΕΓΚΡΙΝΕΙ** την Αίτηση, η οποία λαμβάνει **μοναδικό κωδικό αριθμό […….]**

□ **ΑΠΟΡΡΙΠΤΕΙ** την Αίτηση, για τους εξής λόγους:

……………

……………

**Τόπος / Ημερομηνία Έγκρισης - Απόρριψης […….]**

|  |
| --- |
| **Για το Διαχειριστή** |
| (Υπογραφή) |
| (Ονοματεπώνυμο) |

**ΠΑΡΑΡΤΗΜΑ 3**

**ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΑΟΡΙΣΤΟΥ ΧΡΟΝΟΥ**

Πρoς: ΑΡΙΘΜ................

ΔΙΑΧΕΙΡΙΣΤΗ ΕΘΝΙΚΟΥ ΣΥΣΤΗΜΑΤΟΣ ΕURO:#.....................,….€

ΦΥΣΙΚΟΥ ΑΕΡΙΟΥ ΑΝΩΝΥΜΗ ΕΤΑΙΡΕΙΑ

(ΔΕΣΦΑ Α.Ε.)

 Αθήνα,.............../.............../20….

Κύριοι,

Σε σχέση με την υπ’ αριθμ. ……… της ……… Σύμβαση Χρήσης Εγκατάστασης Υγροποιημένου Φυσικού Αερίου μεταξύ της ανώνυμης εταιρείας με την επωνυμία «ΔΙΑΧΕΙΡΙΣΤΗΣ ΕΘΝΙΚΟΥ ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ ΑΝΩΝΥΜΗ ΕΤΑΙΡΕΙΑ» και το διακριτικό τίτλο «Δ.Ε.Σ.Φ.Α Α.Ε», (εφεξής Διαχειριστής) και του/της ………………………….. με την επωνυμία «………………..» και το διακριτικό τίτλο «……….» (εφεξής Εταιρεία) και κατόπιν εντολής της Εταιρείας: «………………».

Εγγυόμαστε ρητά, ανέκκλητα και ανεπιφύλακτα υπέρ της ……… Εταιρείας με την επωνυμία «………………..», …………………………, ………………………….., να καταβάλουμε σε εσάς, παραιτούμεvoι δια της παρούσης ρητά και ανεπιφύλακτα κάθε εvστάσεως, δικαιώματος διαιρέσεως και διζήσεως ως και των δικαιωμάτων μας εκ των άρθρων 853, 855επ. 856, 867 και 868 του Ελληνικού Αστικού Κώδικα, οποιοδήποτε ποσό και μέχρι του ποσού των …………………….. Ευρώ (………….,….€), για την εμπρόθεσμη εξόφληση από την ανωτέρω Εταιρεία κάθε οφειλής εκ των παρεχομένων από τον Διαχειριστή υπηρεσιών Υγροποιημένου Φυσικού Αερίου, την εμπρόθεσμη και προσήκουσα εκπλήρωση του συνόλου των υποχρεώσεων που απορρέουν από την ως άνω Σύμβαση Χρήσης Εγκατάστασης Υγροποιημένου Φυσικού Αερίου και τον εν γένει συμβατικό δεσμό μεταξύ του Διαχειριστή και της Εταιρείας.

Το παραπάνω ποσό τηρούμε στη διάθεσή σας και θα το καταβάλλουμε, σε πρώτη ζήτηση, χωρίς καμία απολύτως αντίρρηση και απροφάσιστα, ολόκληρο ή μέρος αυτού, μέσα σε τρείς (3) ημέρες από τότε που θα λάβουμε απλή έγγραφη δήλωσή σας και αφού μας επιστρέψετε την παρούσα εγγυητική επιστολή μας, χωρίς να ερευνήσουμε το νόμιμο ή όχι της απαίτησής σας.

Σε περίπτωση που μέρος μόνον της οφειλής, υπέρ της οποίας δίδεται η παρούσα εγγύηση δεν εξοφληθεί εμπρόθεσμα και εμφανίσετε την παρούσα σύμφωνα με τα παραπάνω προς μερική καταβολή, τότε θα σφραγίσουμε την παρούσα εγγυητική επιστολή μας για το αντίστοιχο προς το ανεξόφλητο ποσό της κύριας οφειλής, που θα σας καταβάλουμε αμέσως κατά τα ανωτέρω, η δε παρούσα εγγυητική επιστολή μας θα σας επιστραφεί και θα συνεχίσει να ισχύει έκτοτε για το υπολειπόμενο ποσό που αυτή καλύπτει. Η υποχρέωσή μας αυτή ισχύει χωρίς να έχουμε δικαίωμα άρνησης πληρωμής και χωρίς να δικαιούμαστε να αντιτάξουμε οποιεσδήποτε ενστάσεις ή αντιρρήσεις δικές μας ή της Εταιρίας υπέρ της οποίας εκδίδεται η παρούσα ή και οποιουδήποτε τρίτου. Ο Διαχειριστής δεν βαρύνεται με φόρους, τέλη ή οιαδήποτε χρέωση που σχετίζεται με την κατάπτωση της παρούσας εγγυητικής επιστολής.

Από την εγγύηση αυτή, που αφορά στην πιο πάνω αιτία και η οποία είναι αορίστου χρόνου, θα απαλλάξουμε την Εταιρεία για την οποία εγγυόμαστε, μόνο μετά από έγγραφη δήλωσή σας, περί απαλλαγής μας από κάθε ευθύνη που μπορεί να προκύψει από την παρούσα εγγύηση και με την ταυτόχρονη επιστροφή σε μας του σώματος της παρούσας εγγυητικής επιστολής.

Βεβαιώνουμε, επίσης, ότι το σύνολο των εκ μέρους μας εκδοθεισών και ευρισκομένων σε ισχύ προς το Δημόσιο, ΝΠΔΔ, ΝΠΙΔ, κ.λ.π. εγγυητικών επιστολών, συμπεριλαμβανομένης και της παρούσης, δεν υπερβαίνει το για την Τράπεζά μας καθορισμένο σχετικώς από την οικεία νομοθεσία ανώτατο όριο παροχής εγγυήσεων.

Η παρούσα εγγυητική μας επιστολή διέπεται από το Ελληνικό Δίκαιο και κάθε διαφορά που τυχόν προκύψει, επιλύεται από τα Δικαστήρια της Αθήνας, τα οποία ορίζονται ως αποκλειστικώς αρμόδια.

Με τιμή,

..................................

Η εγγυήτρια Τράπεζα ..................

**ΠΑΡΑΡΤΗΜΑ 4**

**ΥΠΟΔΕΙΓΜΑ ΕΓΓΥΗΤΙΚΗΣ ΕΠΙΣΤΟΛΗΣ ΟΡΙΣΜΕΝΟΥ ΧΡΟΝΟΥ**

Πρoς: ΑΡΙΘΜ................

ΔΙΑΧΕΙΡΙΣΤΗ ΕΘΝΙΚΟΥ ΣΥΣΤΗΜΑΤΟΣ ΕURO:#.....................,….€

ΦΥΣΙΚΟΥ ΑΕΡΙΟΥ ΑΝΩΝΥΜΗ ΕΤΑΙΡΕΙΑ

(ΔΕΣΦΑ Α.Ε.)

 Αθήνα,.............../.............../20….

Κύριοι,

Σε σχέση με την υπ’ αριθμ. ……… της ……… Σύμβαση Χρήσης Εγκατάστασης Υγροποιημένου Φυσικού Αερίου μεταξύ της ανώνυμης εταιρείας με την επωνυμία «ΔΙΑΧΕΙΡΙΣΤΗΣ ΕΘΝΙΚΟΥ ΣΥΣΤΗΜΑΤΟΣ ΦΥΣΙΚΟΥ ΑΕΡΙΟΥ ΑΝΩΝΥΜΗ ΕΤΑΙΡΕΙΑ» και το διακριτικό τίτλο «Δ.Ε.Σ.Φ.Α Α.Ε», (εφεξής Διαχειριστής) και του/της ………………………….. με την επωνυμία «………………..» και το διακριτικό τίτλο «……….» (εφεξής Εταιρεία) και κατόπιν εντολής της Εταιρείας: «………………».

Εγγυόμαστε ρητά, ανέκκλητα και ανεπιφύλακτα υπέρ της ……… Εταιρείας με την επωνυμία «………………..», …………………………, ………………………….., να καταβάλουμε σε εσάς, παραιτούμεvoι δια της παρούσης ρητά και ανεπιφύλακτα κάθε εvστάσεως, δικαιώματος διαιρέσεως και διζήσεως ως και των δικαιωμάτων μας εκ των άρθρων 853, 855επ. και 866 του Ελληνικού Αστικού Κώδικα, οποιοδήποτε ποσό και μέχρι του ποσού των …………………….. Ευρώ (………….,….€), για την εμπρόθεσμη εξόφληση από την ανωτέρω Εταιρεία κάθε οφειλής εκ των παρεχομένων από τον Διαχειριστή υπηρεσιών Υγροποιημένου Φυσικού Αερίου, την εμπρόθεσμη και προσήκουσα εκπλήρωση του συνόλου των υποχρεώσεων που απορρέουν από την ως άνω Σύμβαση Χρήσης Εγκατάστασης Υγροποιημένου Φυσικού Αερίου και τον εν γένει συμβατικό δεσμό μεταξύ του Διαχειριστή και της Εταιρείας.

Το παραπάνω ποσό τηρούμε στη διάθεσή σας και θα το καταβάλλουμε, σε πρώτη ζήτηση, χωρίς καμία απολύτως αντίρρηση και απροφάσιστα, ολόκληρο ή μέρος αυτού, μέσα σε τρείς (3) ημέρες από τότε που θα λάβουμε απλή έγγραφη δήλωσή σας και αφού μας επιστρέψετε την παρούσα εγγυητική επιστολή μας, χωρίς να ερευνήσουμε το νόμιμο ή όχι της απαίτησής σας.

Σε περίπτωση που μέρος μόνον της οφειλής, υπέρ της οποίας δίδεται η παρούσα εγγύηση δεν εξοφληθεί εμπρόθεσμα και εμφανίσετε την παρούσα σύμφωνα με τα παραπάνω προς μερική καταβολή, τότε θα σφραγίσουμε την παρούσα εγγυητική επιστολή μας για το αντίστοιχο προς το ανεξόφλητο ποσό της κύριας οφειλής, που θα σας καταβάλουμε αμέσως κατά τα ανωτέρω, η δε παρούσα εγγυητική επιστολή μας θα σας επιστραφεί και θα συνεχίσει να ισχύει έκτοτε για το υπολειπόμενο ποσό που αυτή καλύπτει. Η υποχρέωσή μας αυτή ισχύει χωρίς να έχουμε δικαίωμα άρνησης πληρωμής και χωρίς να δικαιούμαστε να αντιτάξουμε οποιεσδήποτε ενστάσεις ή αντιρρήσεις δικές μας ή της Εταιρίας υπέρ της οποίας εκδίδεται η παρούσα ή και οποιουδήποτε τρίτου. Ο Διαχειριστής δεν βαρύνεται με φόρους, τέλη ή οιαδήποτε χρέωση που σχετίζεται με την κατάπτωση της παρούσας εγγυητικής επιστολής.

Η εγγύηση αυτή, που αφορά στην πιο πάνω αιτία, ισχύει μέχρι την ………………….. και ώρα 12:00 μόνον, μετά δε την πάροδο αυτής της προθεσμίας και εφόσον δεν μας έχει γίνει γνωστή καμία απαίτησή σας επί του ποσού της εγγύησης, σύμφωνα με τα ανωτέρω, η παρούσα θεωρείται αυτοδικαίως άκυρη και ανίσχυρη. Βεβαιώνουμε, επίσης, ότι το σύνολο των εκ μέρους μας εκδοθεισών και ευρισκομένων σε ισχύ προς το Δημόσιο, ΝΠΔΔ, ΝΠΙΔ, κ.λ.π. εγγυητικών επιστολών, συμπεριλαμβανομένης και της παρούσης, δεν υπερβαίνει το για την Τράπεζά μας καθορισμένο σχετικώς από την οικεία νομοθεσία ανώτατο όριο παροχής εγγυήσεων.

Η παρούσα εγγυητική μας επιστολή διέπεται από το Ελληνικό Δίκαιο και κάθε διαφορά που τυχόν προκύψει, επιλύεται από τα Δικαστήρια της Αθήνας, τα οποία ορίζονται ως αποκλειστικώς αρμόδια.

Με τιμή,

..................................

Η εγγυήτρια Τράπεζα ...................